
CAPITOLUL I 
Când pirații duelează 


Numai doi oameni scăpaseră din masacru. 

Aruncaţi din val în val, după incendiul care le 
cuprinse corabia, duşi de flux spre plaja unei insule care se 
zărea în apropiere - o enormă cupă verde înfiptă în ocean - 
ei eşuară pe nisipul auriu. 

Soarele de amiază, apăsând asupra întregii naturi, 
face să crape pietrele. Nisipul se umfla şi se răspândea 
alene. 

Aici, abordară cei doi oameni. 

Cel mai tânăr îşi întinse tovarăşul, leşinat pe plaja. 
Apoi i se adresă, cu glasul slăbit: 

— Tată, mă auzi? 

Mai putea oare tatăl să audă ceva? Marea spălase 


sângele care i se scurgea din frunte. Totuşi dintr-o rană 
mică şi învelită, ieşi un fir subţire, roşiatic, care se 
rostogolea spre bărbie. 

— Tată, eşti salvat. 

Muribundul, pe care soarele îl ardea puternic, 
deschise încet ochii. Privirea i se aţinti înainte, spre ceea 
ce fusese lumea aceasta şi văzu obrazul fiului său. 

Fiul surâdea. El repetă: 

— Tată, eşti salvat. 

Salvarea pentru un muribund însemna că va trăi, că- 
şi va relua locul printre cei a căror inima bate repede, că 
sufletul i se va deschide celor mai frumoase speranţe. 

Bătrânul însă nu era salvat, deoarece el nu mai trăia 
decât puţine minute. Surâse îşi ridică încet mâna şi buzele 
sale murmură: 

— Inelul. 

Fiul înţelese. El atinse pe degetul tatălui sau un inel 
de argint, reprezentând un miel, forjat după măiestria 
heraldica spaniolă. Îl scoase uşor şi îi strânse apoi în podul 
palmei. 

Asta fu aproape tot ceea ce se întâmplă în acel 
moment deoarece muribundul nu-şi revenise, deci, pentru 
a se vedea murind. 

Când totul se sfârşi, fiul lua trupul scump al tatălui 
său în braţe şi îi duse ceva mai încolo, pe țărm, sub un 
palmier care îşi lăsa ramurile descurajate să plângă pe 
pământul roşiatic ai insulei tropicale. 

Sub acest palmier, el sapă o groapă, scormonind 
pământul cu mâinile, şi - acolo - depuse corpul mortului. 

Jurămintele şi promisiunile se fac, întotdeauna, 
deasupra mormintelor celor scumpi; nimic nu este mai 
solemn ca moartea, pentru că astfel se atinge, în treacăt, 
cu un deget, lumea eternă, unde toate cuvintele sunt scrise 
şi unde toate promisiunile sunt reţinute. 

Şi fiul, în genunchi lângă mica groapă în care zăcea 


fiinţa iubită, cufundată în somnul etern, îşi murmură 
jurământul. 

— Jur, tată, că nu voi avea odihnă până când nu te voi 
răzbuna. 

Şi, pentru ca acest jurământ să rămână neşters, el 
săpă cuvintele pe care le pronunţase, pe o scândură a 
corăbiei cu vârful unui fier ascuţit. 

Apoi, revenind la viaţă - deoarece ei era un om viu o 
porni spre aventură. 

— Nebun blestemat!... Triplă esenţă de imbecil. 
Elefant nenorocit! Tu nu vezi că suntem într-un golf... 

Căpitanul Calao care aşezat în spatele bărcii; lasă să- 
i atârne mâna în apă, mai mult de plăcere decât pentru a 
şi-o spăla ce sângele care ţâşnea, interpela cu aceşti 
termeni politicoşi pe scoţianul MacTavish, şeful echipajului 
său, ce se aşezase în partea din faţă a şalupei şi inspecta 
împrejurimile insulei. 

MacTavish trecea drept un om cu caracter violent, 
dar, deşi era în serviciul lui Calao de peste treizeci de ani, 
el nu îndrăzni să răspundă stăpânului cu acelaşi gen de 
cuvine, pentru acest scoţian mătăhălos, Calao era, după 
Dumnezeu, cea mai sfântă iubire a sa. 

El bâlbâia: 

— Caut fundul... nu-i găsesc... din cauza acestor alge 
blestemate, care mă încurcă... 

El se aplecă, lăsându-şi chipul să se oglindească în 
apă. La şaizeci de ani, MacTavish nu mai voia să-şi 
împrospăteze nicidecum memoria în ceea ce priveşte 
topografia acestor paragini, ci îşi dădea seama că vederea 
îi slăbeşte pe fiecare zi. 

Căpitanul Calao se enervă şi mai mult. Era un om 
care nu putea discuta liniştit. Blestemele izbucneau la el 
chiar şi în mijlocul frazelor celor mai puţin furioase. 

— Ţi-au paralizat braţele, câine afurisit? scrâşni el. 


Sau poate vâslele tale sunt de caşcaval că ţi-e frică să le 
afunzi? 

Calao îşi şterse capul şi fruntea cu o batistă de 
mătase, pe care o purta cu eleganţă în buzunarul unei 
cămăşi murdare. li plăcea cochetăria şi nu uita niciodată 
să răpească victimelor sale tot ce era mai nou şi mai 
frumos ca podoabă vestimentară. Şi, întrucât ei jefuia circa 
două corăbii pe lună se putea lesne socoti că batistele de 
mătase şi cămăşile de dantelă îl ţineau cincisprezece zile, 
după care nu mai erau bune de nimic. Doar capul îi 
rămânea întotdeauna curat, deoarece era chel. 

În barca de mai sus erau opt sau zece persoane, 
fiecare la postul său, Calao se găsea la pupă iar MacTavish 
la proră; între aceştia doi, ceilalţi bandiți se ocupau cu 
lucruri curente, unii vâslind iar alţi supraveghind un imens 
cufăr de fier a cărui greutate justifică prezenţa a patru 
purtători solizi. 

Alături de căpitanul Calao, atrăgea în special, atenţia 
un tip cu figură posomorâtă, palid, cu ochii melancolici, 
care părea că nu se sinchiseşte de viaţa înconjurătoare. 
Era complet îmbrăcat în negru. Cu toate că părea cu mult 
mai distins decât tovarăşii săi, nici acesta nu inspira 
încredere şi, desigur că niciun om cinstit care l-ar fi 
cunoscut nu s-ar fi mândrit cu el. Dacă e adevărat că este 
bine să-i ocolim pe tăcuţi pentru că aceştia sunt „oameni 
care-şi mănâncă sufletul” - după cum afirmă un poet arab 
- sau pentru că sunt periculoşi tuturor acelora cu care vin 
în contact, faţă de individul aşezat lângă Calao era bine să 
te ţii la cât mai mare distanţă. 

Omul nu vorbea aproape de loc - şi când făcea nu 
scotea decât un murmur slab, pe care ca să-l înţelegi 
trebuia să fii foarte atent. I se spunea El Hablador, deşi 
acest nume semnifică, în arabă, un vorbăreţ. Pe bordul 
vaporului pirat, EI Hablador avea funcţia de secund, în 
realitate, el conducea însă pornirile bestiale şi cruzimile 


extraordinare ale piraţilor. EI Hablador nu se îmbăta cu vin 
sau rachiu, dar se părea că niciodată nu e sătul de sânge şi 
de vieţi omeneşti. 

Acum, el privea insula spre care barca înainta la 
fiecare lovitură de vâslă. Cu bărbia în mâini, şedea 
nemișcat, ca o statuie fixată în mijlocul corăbiei. Nu dădea 
nici cea mai mică atenţie blestemelor căpitanului şi de 
asemeni, rămânea nepăsător la strigătele lui MacTavish 
care de cinci minute, îi cerea să privească în fundul apei 
din spatele corăbiei. 

Scoţianul sonda în faţă, ceea ce nu-i era deloc uşor, 
întrucât nu avea decât o mână, celălalt fiind pierdută într-o 
luptă, mai de mult. 

— Diavol împieliţat!... Scoţian afurisit! striga 
căpitanul Calao, n-ai găsit încă un loc ca să abordezi? Ce, 
îţi trebuie o plajă garnisită cu pene ca să poţi depune o 
şalupă pe ea? 

Şeful echipajului nu răspunse la aceste noi cascade 
de insulte şi făcu un semn vâslaşilor. Aceştia se aplecară 
asupra ramelor, barca făcu un mic ocol şi intră uşor printr- 
un şir de stânci până lângă malul insulei, lăsând în urmă o 
dâră de spumă. 

— Cufărul! urla Calao. Cufărul, animale fără suflet, 
strigă el oamenilor care săriseră din barca, înainte de a se 
fi oprit mergeau acum prin apă. Vâslaşii apucară greaua 
casetă de fier şi o depuseră pe mal, apoi aşteptară noi 
ordine. 

Căpitanul Calao, EI Hablador şi MacTavish se 
consultară un moment şi apoi observând o dună de nisip, 
marcată de doi sau trei palmieri care constituiau puncte de 
reper, dinainte cunoscute de ei, avansară în interiorul 
insulei. 

Oamenii echipajului îi urmară. 

Convoiul era compus din cinci indivizi. Primii doi, 
care duceau cufărul, erau bandiți de speța ordinară şi fără 


vreo importanţă. Următorii doi, erau mai rafinaţi din toate 
punctele de vedere. Unul, înalt şi slab, era numit 
Hermann. Atât. Celălalt, un malaez, i se spunea, fără să se 
ştie de ce, Shakespeare. Acesta era, de obicei, însărcinat 
cu executarea lucrurilor hidoase; el era călăul corăbiei 
pirat. 

Convoiul piraţilor era încheiat de un individ care 
înainta anevoie prin nisip, din cauză că, în locul piciorului 
drept, avea o bucată de lemn. 

Aceşti opt oameni erau un detaşament al vaporului 
pirat „Gloria cerului”, care se ducea să ascundă, sub 
comanda căpitanului lor un tezaur, cu greu cucerit pe un 
vapor spaniol. 

Soarele începea să apună, în dosul marilor palmieri. 
Căpitanul îşi grăbi pasul. 

— Dacă întârziem, spuse el, va trebui să venim şi 
mâine. 

Şi pentru a excita puţin imaginaţia oamenilor care 
duceau cufărul ei le promise câte treizeci de lovituri de 
bici sau de bâtă - după alegere - dacă continuau „să se 
târască ca nişte păcătoşi care nu se gândesc niciodată la 
munca şi vor numai să mănânce şi să doarmă”. Spre 
bucuria piraţilor însă, ajunseră la timp la locul ales de 
căpitan şi reperat, fără îndoială, cu mult înainte. Era un fel 
de oază, cu aspect odihnitor. O creastă într-o vale de dune, 
în fundul căreia o gârliţă ce părea ca izvorăşte din mijlocul 
unor palmieri - făcea trei cercuri şi apoi se pierdea 
misterios sub rocile roşii care formau o punte naturală. 

El Hablador, care privea rece acest peisaj, arătă un 
tamarisc uriaş. 

— Iată, spuse el, am ajuns. 

Calao sufla şi se ştergea încontinuu, cu batista mare. 

— Mulţumesc, Doamne! N-o să mai fie nevoie să 
venim şi mâine. 

MacTavish se dedică unei munci destul de curioase. 


El făcu semn omului cu piciorul de lemn să se apropie, îl 
aşeză la o extremitate a umbrei pe care o proiecta 
tamariscul şi îi spuse: 

— Caută! 

Omul împinse piciorul său de lemn în nisip. Acesta nu 
intră decât cu greutate. 

— Căuta în altă parte, reluă MacTavish. 

De trei ori invalidul îşi reîncepu cercetările până 
când izbuti să descopere, sub nisip, locul gol pe care îl 
căuta. 

— Săpaţi aici, continuă MacTavish adresându-se de 
astă dată mateloţilor. 

Aceştia se puseră pe lucru şi în câteva secunde o 
cavitate adâncă fu scobită. Shakespeare sări înăuntru şi se 
afundă până la umeri: El se apleca apoi şi scoase o mică 
caseta de oţel pe care o întinse lui MacTavish. Scoţianul o 
deschise şi scoase nişte suluri: planurile locurilor unde 
piraţii îşi aveau ascunse comorile. 

Calao puse mâna pe document, îl studie puţin şi apoi 
porunci celor care duceau cufărul să-l urmeze El îi 
conduse de-a lungul râului până la un cot unde se opri şi le 
dădu câteva indicaţii. 

— Intraţi în apă şi continuaţi să mergeţi pe margine 
în aceiaşi direcţie. Sub picioarele voastre veţi simţi nişte 
trepte; coborâţi-le. Când apa vă va ajunge peste cap, luați- 
o la stânga iar la al treilea pas urcați din nou câteva trepte 
şi vă veţi găsi într-o cavernă, unde veţi duce cufărul. Dacă 
v-o pune cumva dracul să nu vă duceţi până acolo şi să 
reveniţi fără a vă fi împlinit misiunea, nu mai dau două 
parale pe pielea voastră. 

Socotind că avertismentul era destul de puternic 
căpitanul Calao se dădu la o parte şi începu să spargă, cu 
dinţii săi puternici, nuci, care trosneau în gura lui mare; 
cojile le arunca apoi în capul lui MacTavish. De altfel nici 
nu avea ceva mai bun de făcut până la înapoierea piraţilor. 


El Hablador căscă şi se întinse pe o stâncă. Nu găsea 
nimic, în jurul său, care ar fi putut să-l distreze. MacTavish 
se plimba, cu mâinile la spate, sensibil la soarele arzător. 
Ceilalţi mateloţi trântiţi în nisip aşteptau terminarea 
misiunii al cărei deznodământ ei îl cunoşteau dinainte. La 
ieşirea din tunel a celor doi purtători ai cufărului apa 
începu să facă spume. 

El Hablador, care supraveghea acest colţ, se adresă, 
amar, căpitanului: 

— E momentul. 

Foarte liniştit apoi se îndreptă spre barcă de unde 
aduse două pistoale. Calao, la rândul său, scoase două 
pistoale din buzunar şi, răzând, se adresa tovarăşului sau: 

— Morţii nu vorbesc. 

Gesturile celor doi oameni, trecură neobservate de 
ceilalţi pirați, deoarece procedaseră cât se poate de 
prudent. Purtătorii cufărului ieşeau acum din gârlă şi 
piraţii urmăreau cu atenţie reapariţia lor. Calo atinse cu 
cotul pe El Hablador. 

— Acuma? 

El ridică arma şi ochii pe primul matelot, al cărui 
spate i se prezenta ca o ţinta perfecta. Peste mai puţin de o 
clipă ei urma să tragă. Dar nu trase. EI Hablador fu acela 
care-l împiedică. N 

Căpitanul nu era un prea bun observator. În clipa în 
care voia să înceapă execuţia sumară, drept în faţa lui, pe 
dună, apăru o fiinţa umană. Calao nu văzu însă nimic. EI 
Hablador, al cărui ochi viu sesiza cele mai mici diferenţe 
într-un asemenea loc îi arătă pe noul sosit. 

— Drace! făcu el. Un nepoftit. 

Pe creastă, sus, omul rămase nemişcat. El ţinea 
mâinii - în şolduri, un picior înainte şi privea surprins. 
Biata epavă omenească. Purta un costum care nu-i făcea 
nicidecum cinste. Haina sa, neagra, ruptă, îi lăsa bustul şi 
braţele goale. Pantalonii, de asemeni negri, atârnau 


lamentabil pe picioarele sale muşchiuloase. 

Făcându-şi o idee aproximativa despre scena care se 
petrecea sub ochii săi, omul începu să coboare pe duna, 
fără a arăta cea mai, mică emoție. 

Era această insulă domeniul sau? S-ar fi putut crede. 
Capul său mândru şi gol, lăsa să atârne părul într-o 
dezordine simpatică. Noul sosit era un om ca de vreo 
douăzeci şi cinci-treizeci de ani, dar aerul liber şi poate 
încă alte lucruri neştiute îi înăspriseră trăsăturile, îi 
învârtoşaseră fizionomia. 

Privirea îi era însă limpede şi strălucitoare. 

Căpitanul Calao scoase un mormăit de nemulţumire. 
Lui nu-i plăceau nepoftiţii. Fără să stea o clipă pe gânduri 
el îndreptă pistolul spre omul care se apropia cu paşi mici. 
Acesta, văzând gestul piratului scoase un hohot puternic 
de râs şi ridicând mâna în aer spuse: 

— Un moment camarade! 

Apoi, ca şi cum acesta cuvinte ar fi fost suficiente ca 
să-l apere de orice pericol, el continuă să se apropie 
nestingherit. Căpitanul Calao, MacTavish şi El Hablador 
uimiţi, nu scoaseră o singură vorbă. 

— Nu mă aşteptam să vă întâlnesc atât de repede, 
continuă noul venit. Vă credeam încă aplecaţi asupra 
dublonilor de aur, pe care i-aţi cucerit, astă noapte, pe 
Maria-Nostra. 

— De unde şti asta? mormăi Calao. 

— Da, de unde şti? întrebă şi MacTavish al cărui aer 
era fioros. 

Omul părea uimit. 

— Dar e foarte simplu. Ne aflam pe urmele aceleaşi 
afaceri, numai că eu, mai ghinionist, am ca şef, sau mai 
bine spus am avut, un om care se învârteşte un an în jurul 
unei epave înainte de a îndrăzni s-o abordeze. 

Calao izbucni într-un râs spasmodic. 

— Ha! Ha! Ha! făcu el. Fac pariu că ieşii din banda 


lui... 

El Hablador îl prinse de mână, întrerupându-l. 

— Dacă acest om face parte dintr-o bandă, spuse 
subşeful piraţilor, să ne divulge el numele şefului său. 

Noul venit privi o clipă în ochii celuia care-i vorbise. 
Apoi, continuă încet: 

— Fac parte din banda căpitanului Hurli. 

Zâmbetul apăru din nou pe buzele căpitanului Calao. 

— Asta voiam să spun şi eu, izbucni el. E un om al lui 
Hurli, acest pirat de mântuială, care are apă de flori în 
vine în loc de sânge. Într-o zi când am să vreau să mă 
distrez am să-l spânzur pe acest cumsecade Hurli. Dragul 
meu, dacă vrei transmite-i din partea mea cele mai bune 
urări şi o pereche de palme zdravene. 

Căpitanul reflectă apoi un moment, se scărpină pe 
nas şi continuă foarte serios: 

— Totuşi va trebui să te ucid şi pe tine pentru că ai 
venit să te amesteci în micile mele afaceri. 

El îşi ridică iar pistolul. Dar omul în negru îl 
întrerupse din nou: 

— Un moment, spuse el. Vreau să mă înrolez în 
banda voastră. 

MacTavish căreia asasinatele îi făceau silă şi - 
trebuie s-o recunoaştem - pirateria nu-i plăcea decât în 
clipa când se făcea împărţirea aurului cucerit trase din 
mâna lui Calao arma gata să se descarce în pieptul 
necunoscutului. 

— Un moment căpitane, zise el, un moment. Şti bine 
că deocamdată îmi lipsesc oameni. Acesta ar putea să-mi 
fie de folos. Vrei să vii la noi tinere? continuă el adresându- 
se noului venit. Crezi oare că pe vaporul nostru ai să poţi 
să trândăveşti? Trebuie să ne dai dovezi că eşti capabil. 

— Nici nu cer altceva. 

El Hablador întrebă brusc: 

— Şi cum vrei să faci dumneata ca să ne dai aceste 


probe? 

Tânărul aruncă o privire de jur-împrejur şi spuse: 

— Foarte simplu; puneţi-mă în faţa celui mai bun 
spadasin al vostru. 

Toţi pirați, aflaţi acolo, se întrebară, repede din ochi. 
Hermann îşi duse, cel dintâi, mâna la sabie dar n-o scoase 
din teacă deoarece străinul făcu un gest neaşteptat. El se 
apropie de Calao, şi îl pălmui de două ori. Căpitanul 
piraţilor făcu o săritură înapoi scoțând în acelaşi timp o 
înjurătură groaznică. În aceiaşi clipă, sabia strălucea în 
mâna lui. Tânărul nu avea nicio arma; el găsi însă una în 
apropiere aceea a lui Hermann. Calao era cuprins de un 
accese de furie răzbunătoare. Voia să vadă sânge şi nu 
accepta nici cea mai mică întârziere. Ei sări asupra 
adversarului său, cu sabia ridicată dar străinul se dădu la o 
parte şi căpitanul intră furtunos cu capul într-o stâncă. 

Necunoscutul începu să râdă. 

— Drace! făcu el. Da fugi frumos căpitane! Ai 
picioare mai lungi decât ale mele. 

Începură să dueleze. Era, sub soarele arzător, o luptă 
minunată. Nu se auzea, în imensa tăcere a insulei, decât 
clinchetul oţelului lovit de oţel. Piraţii, aşezaţi pe nisip în 
semicerc, urmăreau, cunoscători, lupta. Doar El Hablador, 
rămas în picioare, îşi mângâia mustaţa şi nu dădea niciun 
fel de atenţie acestui duel neobişnuit. Căpitanul se 
zbuciuma, în dorinţa furibundă de a-l găuri pe adversar de 
zeci de ori. De fiecare dată când ataca, el înjura teribil. 
Calao nu devenise căpitan al piraţilor prin protecţie sau 
pentru că moştenise acest titlu. 

El îşi cucerise galoanele singur şi era un adversar de 
temut pentru ori cine. Mâna-i rapidă stătea la dispoziţia 
brutalităţii sale. 

Dădea lovituri dure şi nici nu murmura când era 
lovit. Forţa îl ajuta să învingă, uneori, şi adversari mai bine 
pregătiţi decât el dar mai puţin rezistenti. 


De astă dată, având tot timpul în memorie cele două 
palme ale necunoscutului, el se repezi ca un nebun furios, 
atacând mereu, când cu sabia, în mâna dreaptă, când cu 
pumnalul, în stânga. 

Celălalt, apărându-se, părea că dansează. 

Piraţii erau neobişnuiţi cu baletele de scrimă. Priveau 
de aceea, cu uimire, un spectacol nemaivăzut până atunci. 

Formidabilelor atacuri ale căpitanului  Calao, 
necunoscutul o punea supleţea lui gquasi-miraculoasă. El se 
învârtea în piruete; sabia lui făcea un cerc uluitor, ca şi cur 
ar fi desenat o dantelă fină în aer, iar pumnalul pregătit tot 
timpul pentru apărare dădea riposta la moment. Căpitanul 
se învârtea în jurul lui ca unul din acei tauri ce vor să se 
repeadă asupra matadorului în clipa în care privirea 
omului nu este fixată asupra lui. Dar Calao nu descoperi 
niciodată acest moment. I se păru totuşi că l-a găsit. La un 
moment dat, adversarul său părea pierdut în contemplarea 
cerului; el fanda atunci împingând cu dreapta. Sabia lui 
însă nu întâlni decât stânca şi se rupse de la mâner. 

— O sabie pentru căpitan, domnilor. Doar nu voiţi să 
dueleze cu un pumnal, strigă ironic noul sosit şi spunând 
aceste cuvinte, apucă lama lui MacTavish pe care o aruncă 
lui Calao. 

— E ceva mai mare decât a mea, continuă el. Dar de 
data aceasta nu spun nimic. 

Duelul reîncepu parcă mai vesel, mai săltăreţ. Dar, 
necunoscutul avea un fel curios de a duce acest duel. In 
loc să atace din faţă, el se învârtea în jurul căpitanului şi, 
ridică sabia ca şi cum ar saluta. Apoi o repezi violent 
înspre gâtul lui Calao. Acesta vru să se ferească făcând un 
salt înapoi dar se împiedica şi pierzându-şi echilibrul se 
prăbuşi cu pieptul în vârful sabiei adversarului său. Lama 
îi străbătu corpul dintr-o parte într-alta. 

Căpitanul Calao încetase de a mai exista. 

Omul în negru aruncă o ultimă privire fostului şef al 


piraţilor, se învârti pe călcâie şi, cu sabia plecată, se 
prezentă asistenţei ca unui juriu de onoare. 

— Ajunge? întrebă el adresându-se tuturor. E o 
dovadă suficientă? 

Lui MacTavish entuziasmul i se opri în gât, privind la 
El Hablador. Dar până la urmă, căzu pradă bucuriei care-l 
cuprindea întotdeauna la spectacolul unei dispute 
frumoase, în care, mai ales, el nu trebuia să se amestece şi 
izbucni: 

— Bravo! strigă el. Bravo prietene. Asta spun şi eu că 
este o mână rapidă. Ai să faci treabă bună sub comanda 
mea. 

Nimeni nu se gândea să manifeste regrete la adresa 
căpitanului mort, să-l plângă, cât de cât. Un pirat mort nu 
valorează nicio ceapă degerată. Toţi marinarii erau sub 
influenţa palpitantului spectacol desfăşurat sub ochii lor. 
Omul în negru întrebă din nou: 

— Deci, ajunge? 

MacTavish se pregătea să răspundă afirmativ, când, 
în aceiaşi clipă, EI Hablador replică: 

— Nu. 

Toată lumea se întoarse spre secund. 

— Nu, continua acesta cu vocea groasă, nu e 
suficient să ştii să dansezi şi să duelez ca să devii un 
gentilom al mării. Dacă asta e tot ce poţi să ne arăţi, va 
trebui să-ţi cauţi o altă meserie. 

Omul în negru râse, din nou. 

— Perfect, răspunse el, nici eu nu vreau decât să vă 
arăt şi mai mult. Astfel sper că vom ajunge să ne 
înţelegem. Ce părere ai avea despre mine dacă a-şi reuşi 
să capturez singur, fără niciun ajutor, prima corabie care 
ne va ieşi în cale? 

MacTavish clipi din ochi, mirat. 

— Singur? Ce vrei să spui? 

— Vreau să spun că am să pun, eu singur, mâna pe 


cea dintâi nava cu care ne vom încrucişa pe drum. Veţi 
rămâne toţi pe bordul corăbiei voastre până când eu voi 
reduce la tăcere întreg echipajul şi voi culege bogăţiile 
aflate acolo. 

El Hablador, zâmbi ironic şi lăsă să-i scape un cuvânt 
ofensator: 

— Fanfaronadă. 

Învingătorul căpitanului  Calao, deveni deodată 
serios, aproape sever şi plantându-se în faţa secundului, cu 
un aer care parcă că nu mai rabdă o a doua insultă, spuse: 

— Domnule, afla ca eu nu spun prostii niciodată şi că 
voi aduce în faţa dumitale primul vas care va trece prin 
apele noastre. Acesta va fi omagiul meu către onorabila 
dvs. corporație. 

El Hablador nu răspunse. Ei îşi spunea ca acest nou 
tovarăş n-a câştigat încă partida. 

XX x 

În clipa în care trupa rămasă fără căpitan urma să se 
îmbarce în mica şalupă, EI Hablador se adresă 
învingătorului, de asta dată fără nicio ironie aparentă: 

— Sper că n-ai nimic împotrivă dacă voi prelua 
comanda corăbiei? 

Tânărul se înclină, politicos. 

— Voi fi încântat să ascult, azi, de ordinele dumitale. 
Mâine, desigur, ne vom încerca şansele. 

El Hablador dădu din cap, afirmativ, ca şi cum n-ar fi 
observat înalta concurenţă a celuilalt. 

— Şi cum va trebui să te numim? 

— Mi s-a spus în totdeauna Piratul Negru, nu văd de 
ce mi s-ar spune aici altfel. 

Apoi mica îmbarcaţiune se îndreptă spre „Gloria 
Cerului”... 

CAPITOLUL II 
Prima aventură 


Piratul Negru fu primit pe bordul corăbiei „Gloria 
Cerului“ în mai multe feluri. Căpitanul Calao strânsese, în 
plimbările sale pe mările Sudului, unde îşi căuta prada, o 
frumoasă colecţie de şnapani. Nu lipsea nici clasicul 
bandit, tatuat în toate chipurile şi cu toate ornamentele 
care se pot ivi în imaginaţia unui om de pe coastă. 

Se remarcau pe „Gloria Cerului“ oameni din toate 
rasele lumii. 

Scandinavi, blonzi, care se încurcau în limba spaniolă 
şi care formau un grup izolat, după ce lupta înceta. 
Francezi, iuți la luptă şi mari amatori de petreceri; 
germani vijelioşi care se băteau adesea între ei; englezii, 
dezertori de pe marile bastimente americane. 

Printre aceştia, spaniolii erau cei mai numeroşi, aşa 
că izbutiră să impună limba lor, ca oficială, pe bordul 
corăbiei. 

Când Piratul Negru urcă pe bord, un chef monstru 
începu şi ameninţa să se prelungească târziu de tot în 
noapte. Fiecare colţ al navei era amenajat ca pentru 
sărbătoare sau ca pentru o orgie, la care toţi piraţii 
trebuiau să participe. 

Bărcile trimise pe uscat aduseră cărnuri şi băuturi 
costisitoare. 

Piraţii, arareori strângeau averile culese prin 
fructuoasele lor escapade. Aurul, bijuteriile, veşmintele 
bogate erau aşezate într-un cufăr care nu părăsea nicio 
clipă, locul asigurat fiecăruia în cală sau în depozit. 
Câteodată, spre sfârşitul vieţii, piratul îmbogăţit abandona 
corabia şi se ducea să trăiască după pofta inimi în ţara sa 
de origine. Dar cei care reuşeau să realizeze, la bătrâneţe 
chiar, această dorinţă a fiecăruia dintre ei, erau rari. Cea 
mai mare parte dintre pirați îşi sfârşeau cariera într-un 
chip nefericit: spânzurați de spanioli, ucişi în vreo luptă 
sau masacrați chiar de căpitanul lor. 

Astfel recrutarea de noi elemente nu se oprea 


niciodată. 

Se întâmplă uneori ca să fie primită în bandă câte o 
întreagă ceată de dezertori ai unei companii maritime, 
dezertori ce veneau să se pună sub protecţia 
aventurierilor, după ce fuseseră jefuiţi de cei cărora le 
deveniseră tovarăşi. 

Alteori, voluntarii erau rari şi atunci căpitanul Calao 
cu greu izbutea să-şi completeze echipajul, decimat în vreo 
luptă. 

În clipa când începe povestirea noastră echipajul 
corăbiei „Gloria Cerului” era redus la minimum. Atacul 
asupra unei corăbii olandeze care fusese bine apărat 
făcuse goluri numeroase printre cei trei sute de vlăjgani ai 
lui Calao. Acum abia dacă mai erau două sute la un loc. 
Ceea ce era foarte puţin pentru un pirat faimos, unul care 
ajunsese temut pe toate coastele Africii şi Americii 
centrale. 

MacTavish era deci încântat de sosirea acestui nou 
tovarăş, în care simţea că se găseşte ştofa unui comandant 
şi, mai ales, pentru că îl ura pe El Hablador. El îl prezentă 
pe Piratul Negru în termeni elogioşi şi oarecum exageraţi. 
Făcând semn să se oprească petrecerea, pronunţă acest 
mic discurs: 

— Prieteni, iată un tovarăş ale cărui braţe sunt la 
dispoziţia noastră. El loveşte mai tare decât noi toţi 
împreună, şi e mai şmecher decât toată banda noastră la 
un loc. 

Strigăte de ura se ridicară în aer. 

Mulţi se adresară, Piratului Negru chemându-l la 
masă, dar MacTavish făcu din nou semn să se facă linişte. 

— Camarazi, zise el, acest om nu e făcut, să mănânce 
şi să bea cu voi. El este un şef, a cărui valoare o veţi 
aprecia curând. Ne-a promis să pună singur mâna pe 
prima corabie care ne va ieşi în cale. Şi îşi va ţine 
cuvântul. 


Se făcu un moment de tăcere. Lăudăroşenia era 
evidentă şi aceşti oameni care ştiau cât de greu se poate 
ţine piept unui echipaj curajos, luară discursul drept o 
glumă. Privirile tuturor se fixară asupra lui El Hablador, 
aşteptând să vadă dacă acesta adaugă ceva, dar secundul 
se retrase în cabina lui fără să spună vreun cuvânt. 

MacTavish ridica vocea şi agitând singurul său braţ 
valid, îi arătă pe Hermann şi Shakespeare care voiau să se 
ducă într-un colţ mai retras. 

— Întrebaţi-i pe ei cum l-a curăţat pe Calao, în doi 
timpi şi trei mişcări. 

Era prima aluzie asupra dispariţiei şefului şi ea cauză 
o oarecare agitaţie. Toţi aceşti oameni erau incapabili să 
conducă singuri şi acum când se ştiau fără stăpân erau 
zăpăciţi. Piraţii au capul înfierbântat şi nu ştiu să se 
dirijeze dacă unul dintre ei nu-şi asumă sarcina de a 
guverna. 

Dacă căpitanul Calao murise, cine se va însărcina cu 
conducerea lor? 

O clipă, toţi încetară să bea. Dispariţia şefului izbuti 
un lucru extraordinar: ea tăie setea gâtlejelor celor mai 
înfierbântate din lume. Gloria lui Calao nu conta de loc. 
Dacă murise, diavolul să aibă parte de sufletul său. Dar 
cine se va ocupa acum de ei? 

Un vlăjgan înalt, îmbrăcat în costumul strălucitor al 
unui senior spaniol, se ridică în picioare şi întreabă: 

— Cine va comanda acum, aici? 

MacTavish se freacă pe nas. Deocamdată nu voia să 
se declare inamic al secundului, deoarece era un om 
prudent. Din fericire, Piratul Negru îl scoase din 
încurcătură. 

Cu braţul ridicat, siluetă amenințătoare pe fondul 
roşiatic al orizontului aprins de crepuscul, puse cu o voce 
puternica: 

— Eu. 


Piraţii nu vedeau niciun inconvenient în asta. Dar, în 
aceeaşi clipă, de la prora corăbiei, o alta voce răspunse, o 
voce mai lentă, mai moale, pe care fiecare pirat o cunoştea 
bine. 

— Nimeni nu va comanda aici. Eu voi conduce în 
calitate de secund şi îmi asum răspunderea atâta timp cât 
echipajul nu va alege pe altcineva, prin vot, după obiceiul 
nostru legitim. 

Toate privirile se întoarseră spre prora, unde El 
Hablador şedea alene pe balcon. Secundul le sugera ideea 
de a-şi alege ei singuri comandantul, şi în asemenea ocazii, 
întotdeauna, se produc mai multe lovituri de teatru de cât 
este nevoie. 

Un tânăr pirat, ambițios şi probabil cu chef, se ridică 
brusc şi pronunţă, ameninţător. 

— Întrucât Calao e mort mă propun în locui lui. Am 
acest drept deoarece eu sunt acela care l-a curăţat pe 
căpitanul ultimei corăbii abordate. 

El Hablador duse mâna la centura de unde îşi scoase 
pistolul cu care ţinti spre tânărul pirat. Glontele porni. 
Omul lovit în plin, se prăbuşi într-un lac de sânge. Nimeni 
nu sări să-i dea nici cel mai mic ajutor. 

— Nimeni n-are drept să vorbească înainte de a-i fi 
sosit timpul, mai spuse EL Hablador dispărând iar în 
cabina sa. 

Toate privirile se întoarseră din nou spre Piratul 
Negru. 

— Exact, spuse acesta, nimeni nu trebuie să 
vorbească înainte de a-i fi venit ora, dar această oră va sosi 
foarte repede, dacă aveţi puţină răbdare. Vă voi arăta 
lucruri pe care nu le-aţi văzut niciodată, veţi bea şi veţi 
mânca cum n-aţi avut niciodată prilejul şi vă voi îmbogăţi 
cum n-aţi sperat că se poate. In aşteptare, beţi în cinstea 
mea. 

Aceste cuvinte merseră drept la inima piraţilor. Omul 


ştia să vorbească acestui gen de indivizi şi îşi câştigă din 
prima clipa toate simpatiile. 

MacTavish găsi pentru noul său prieten un colţ 
liniştit pe bordul Gloriei Cerului. Aşa se făcu că Piratul 
Negru îşi stabili, cartierul general, la doi paşi de cabina lui 
El Hablador. lar când seara cobori, cuceritoare şi sosi 
vremea de culcare, în cadrul strâmt în care zăceau 
amestecate cuverturi brodate şi saci cârpiţi, el se ruga, 
repetând jurământul faţă de care se legase: 

— Tată, prieteni, veţi fi răzbunaţi! 

La trei zile după sosirea Piratului Negru se semnală 
apropierea unei corăbii. 

Norocul îi favoriza pe gentilomii marilor. Corabia 
care se apropia avea pânze mari, gălbui, pictate cu pajură 
şi ornamentate cu cel mai bun gust. Era o corabie spaniolă 
care se îndrepta spre America şi pe care vântul greu o 
ducea minunat. 

Piraţii cu ochiul exersat recunoscură că, trebuia să 
fie o navă enormă, după felul cum lua vântul în faţă. 
Castelul de pe puntea din spate se ridica la peste 
cincisprezece picioare, ceea ce dovedea bogăţie. 

Imediat ce nava fuse semnalată, MacTavish porni să-l 
caute pe Piratul Negru. Era cam neliniştit, în ceea ce-l 
privea pe noul său prieten, deoarece ocazia care se 
prezenta i se părea foarte periculoasă. Şi întrucât el fusese 
primul care îşi manifestase entuziasmul faţă de scrima 
Piratului Negru, în caz că acesta va eşua, rişca să-şi atragă 
cruda răzbunare a secundului. MacTavish, ştia foarte bine 
de ce este capabil El Hablador. 

Piratul Negru îl primi însă cu bucurie exaltata. 

— Ce-i cu mutra asta de găină supărată, pe tine? 
întrebă el. 

Şeful echipajului se frecă pe nas. 

— A apărut o corabie în larg. 


— Ei şi? 

— E o corabie uriaşă. 

— Cu atât mai bine. 

— O corabie care are, cu siguranţă patruzeci de 
tunuri de douăsprezece şi douăzeci de tunuri de opt. 

— Asta nu mă sperie deloc. Dimpotrivă... 

MacTavish nu putu să-şi ascundă admiraţia care îl 
cuprinse şi rămase cu gura căscată. Apoi, deoarece Piratul 
Negru izbucni în râs, văzându-l astfel, întreabă: 

— Şi când ai să pui mâna pe vas? 

Piratul Negru, sărind pe fereastră ca să nu mai 
trebuiască să facă un ocol, îi răspunse zâmbind: 

— Imediat. 

Toate pregătirile fură făcute repede. Tânărul ceru să 
i se dea o barcă a „Gloriei Cerului”, se înfăşură într-o 
manta şi cobori pe scara de frânghie. Apoi se îndreaptă, cu 
barca, pe drumul corăbiei care se apropia, desfăcând o 
plasă de pescar. 

El Hablador urmărea, cu atenţie, aceste preparative. 
El nu mai apăruse pe bord de când Piratul Negru se afla 
acolo. Acum când acesta plecase, ieşise pe punte, în 
mijlocul oamenilor, care se pregăteau să guste rarul 
spectacol care le fusese promis. Aşezaţi pe butoiaşe şi pe 
lăzi, ei nu lăsau o clipă din vedere prada care se apropia şi 
care urma să le cadă în mâini fără ca să trebuie să tragă 
un singur foc de armă şi fără să rişte cea mai mică rană. 
Vaporul pirat era ascuns într-un mic golfuleţ aşa că nu 
putea atrage atenţia spaniolilor. 

Dar El Hablador tulbură liniştea. 

— Ce-i tâmpenia asta? strigă el. Doar n-o să lăsăm 
această corabie bogat să ne scape... Fiecare la postul său. 
Tunari, atenţie! 

El lovi pe vreo câţiva care se găseau în apropierea lui 
pentru a-i trimite mai repede lângă tunuri. 

De obicei, atacul piraţilor începea în primul rând cu o 


salvă de artilerie. 

Echipajul lui Calao părea să se trezească. EI 
Hablador era temut şi ascultat pe bord. Alene, doi tunari 
se ridicară de pe scaunele lor improvizate şi se apropiară 
de tunuri Dar, MacTavish pricepu planul secundului şi 
interveni la timp. 

— Ce înseamnă comedia asta? strigă el ca un turbat 
scoţându-şi pistolul. Condiţiunile stabilite să fie respectate. 
Dacă Piratul Negru n-o să poată pune mâna pe corabie, 
vom avea destul timp să o abordăm noi. Oricând putem să-i 
dăm un sfert de oră avans. 

Echipajul, mulţumit că nu-i scapă spectacolul 
extraordinar, strigă entuziasmat: 

— Desigur, un sfert de oră îi putem acorda. 

Piratul Negru continua să pescuiască când i se strigă, 
de pe puntea din faţă, să se ferească, din drumul corăbiei 
regale. El se grăbi să-şi strângă plasa, pa care o luase de 
cu vreme la el şi scoase peştele prins. Nimeni nu se temea 
astfel de el. Un pescar, izolat, la două leghe de coastă nu 
inspira nicio frică marinarilor spanioli. 

El dădu câteva lovituri de vâslă şi se găsi astfel, de-a 
lungul corăbiei. 

Cineva îi strigă, de pe bord: 

— Noroc, la pescuit. 

El îşi scoase pălăria şi salută. 

— Mulţumesc. Sper să pescuiesc, în curând, ceva 
foarte bun. 

Corabia trecu, dusă repede de vânt. Când fu în 
dreptul castelului de pe puntea din spate. Piratul Negru 
vâsli puternic ca să se apropie de nava, şi se lipi aproape 
de ea, riscând chiar să fie sfărâmat la cea mai mică 
clătinare a vaporului. 

Era tocmai ceea ce voia. 

În clipa când barca lui se găsea în dreptul cârmei, 


tânărul apucă frânghiile de direcţie, două coarde groase 
care leagă cârma de roată. Acestea erau două frânghii 
enorme care, pornind de la tăişul corăbiei urcă spre punte 
prin două găuri făcute în partea din spate a tabloului de 
bord şi care servesc la darea direcţiei corăbiei. Ele erau 
absolut necesare pentru a conduce vasul deoarece cu 
ajutorul lor izbutea cârma să mişte vasul la dreapta sau la 
stânga. Piratul Negru se căţără şi, cu agerimea unei 
maimuțe se lăsă suspendat, ţinându-se cu o mână de bord, 
îşi scoase cuțitul şi începu să taie frânghia din stânga. 
Astfel cârma devenea insensibilă pentru această direcţie. 
Dar, nu terminase. Trebuia să conducă vaporul spre micul 
golf unde aşteptau piraţii. De aceia corabia spaniolă 
trebuia să-şi schimbe direcţia chiar în contra voinţei 
căpitanului, ei. 

Piratul Negru se dedică deci unei munci al cărei efect 
produse o puternică uimire asupra omului de la cârmă, 
care nu pricepea ce se întâmplă cu corabia sa, devenită 
brusc atât de capricioasă. Piratul, ţinându-se prins cu 
ajutorii picioarelor de vârful corăbiei, cu capul în jos, 
trăgea cu toate puterile de frânghie şi reuşi astfel să 
obţină mişcarea cârmei spre unghiul de care avea el 
nevoie. După aceia înnodă frânghia stângă ca să nu se mai 
poată mişca şi altfel prima manevră era făcută. 

Corabia părăsi drumul drept şi se îndreptă spre 
golful în care aşteptau piraţii. 

Rămânea, totuşi, să facă ceea ce era mai greu. 

Cu toate că nu se auzea prea mare aglomeraţie pe 
bordul corăbiei, Piratul Negru ştia că toţi sunt uluiţi din 
cauza şireteniei pe care o întrebuinţase. Acum tot cu 
viclenie trebuia să lucreze dacă voia să câştige partida. 

Rămase o clipă, o singură clipă, să se gândească. 
Pentru el cea mai bună soluţie era să intervină în mijlocul 
unei probleme exact în momentul când aceasta se punea. 
Acest băiat, care dovedea îndrăzneală atât de neasemuită 


în executarea acestui proiect temerar, părea că face un joc 
de inteligenţă. Nicio secundă el nu se întrebase cum se 
desfăşura aventura. Voind cu orice preţ să capete un 
ascendent irezistibil asupra celor; ce urmau să devină 
tovarăşii săi. El ar fi făcut şi alte lucruri uluitoare, dacă era 
necesar. N 

În spiritul său avea un singur scop. În inima lui, o 
singură răzbunare. Şi un om poate ajunge departe când 
este condus spre un scop unic pentru care depune toate 
puterile sale, toate energia lui, toată inteligenta lui. 

— Şi acum, îşi zise Piratul Negru, să ne ocupăm dă 
omul de la bară care desigur că trece prin momentele cele 
mai ciudate din viaţa lui. 

El alunecă de-a lungul bastingajului la exterior şi sări 
pe punte, cu privirea ţintă spre dunetă, unde se afla 
cârma. Ceea ce văzu îl sili să izbucnească în râs. Matelotul- 
cârmaci şedea zăpăcit. El privea cum nava merge după 
gustul ei şi, printr-o taină oarecare, se apropia de coastă. 
Omul sucea roata, din toate puterile sale, spre stânga şi 
spre dreapta, fără niciun rezultat. 

Piratul Negru socoti că e timpul să intervină şi se 
repezi pe dunetă din trei sau patru salturi. Ajuns aici, el se 
aruncă asupra marinarului pe care-l reduse imediat la 
neputinţă, legându-l de catarg şi punându-i un căluş în 
gură. 

— Fii cuminte, prietene, îi spuse el, şi n-o să păţeşti 
nimic. Altfel nu răspund de tine... Aşa, să-ţi mai fac un nod 
ca să nu cazi în apă, şi treaba e gata... 

Marinarul apucase să strige după ajutor dar, la ora 
aceia, pe vasele spaniole toată lumea dormea, făcându-şi 
siesta. Nimeni nu-i auzise. Piratul Negru se putea deci 
aşeza, fără grijă la lucru. 

— Drace! murmură el e timpul să oprim corabia 
aceasta sau se va duce niţelul prea departe. 

Singur era imposibil să poată strânge toate pânzele şi 


nici să cheme echipajul în ajutor nu se putea. El aruncă o 
privire în sus şi văzu pânzele întinse. Fluierând, cu 
uşurinţa unui acrobat, el se căţără pe catarg, arătându-se 
în vederea tovarăşilor săi, care cu greu se reţinură să nu-l 
aplaude. Maniera sa de a opri un vapor era uluitoare. După 
ce atinse vârful catargului, în locul unde prima prăjină 
aşezată decalatul susţine prima frânghie, el se instala 
comod. Aruncă o privire de admiraţie de jur-împrejur şi 
apoi se puse pe muncă serioasă, îşi scoase cuțitul din 
buzunar şi, fără grabă, începu să taie prima pânză, care-i 
alunecă cu un fâşâit de mătase pe la ureche, prăvălindu-se 
în mare. 

Urmă a doua, a treia şi a patra pânză. 

În aceiaşi clipă însă, el observă o oarecare mişcare 
pe punte. Primele strigăte ale omului de la bară 
deranjaseră pe câţiva marinari mai puţin adormiţi. Aceştia 
ieşiră pe punte şi constatară cu uimire că tovarăşul lor 
stătea legat de catargul cel mare, cu un căluş în gură. 

Cine era agresorul? 

Piratul negru se descoperi, singur. 

Agitând braţele în aer, el se ridică în picioare pe 
prima verigă şi strigă, foarte vesel: 

— Pe aici, băieţi. 

Marinarii corăbiei nu cunoşteau decât un singur fel 
de a se căţăra; acela de a se servi de frânghii. În acelaşi 
mod voiau şi acum să ajungă până la acest inamic care nu 
le inspira nicio teamă deoarece era singur. 

Totuşi, în momentul în care crezură că au pus mâna 
pe el, Piratul Negru se lăsă să alunece de-a lungul pânzei 
cele mari, tăind-o în două cu cuțitul. Era un act de curaj şi 
de agilitate. Trupa de marinari se năpusti din nou spre el. 
Dar nici de astă dată nu izbutiră mare lucru. Fără cea mai 
mică emoție, omul a cărui îndrăzneală îi uimea pur şi 
simplu, se apucă de capătul unei frânghii cu care îşi făcu 
vânt în cealaltă parte a corăbiei. Aici, el puse piciorul pe 


bara balcoanelor şi începu, de acolo, să ţie un discurs. 

Puntea corăbiei se populă şi era normal ca Piratul 
Negru să vrea să uluiască mulţimea. El se exprimă în 
termeni politicoşi, afirmând că e fericit să poată face 
cunoştinţă cu lume atât de selectă. 

— Iertaţi-mă totuşi, continuă el, că sunt nevoit să fac 
anumite stricăciuni navei dvs. Scopul meu o să-l aflaţi în 
curând. 

Desigur că aceste scuze nu făcură nicio plăcere 
spaniolilor. 

Piratul Negru nu urmărea însă decât să le sustragă 
atenţia de la vasul pirat, spre care se îndreptau vijelios. 

O adevărată vânătoare după acest om extraordinar, 
începu. O vânătoare care a constituit cel mai frumos 
spectacol dat vreodată în faţa unor marinari. 

Încălecând parapetul balconului pe care se afla, 
Piratul Negru sari aproape de un mic tun de bronz ce 
servea doar pentru manevre Apucă o frânghie care atârna 
de la înălţimea catargului cel mare, făcu un nod solid şi 
sări să apuce cealaltă extremitate a frânghiei, împingând 
totodată tunul care se prăbuşi în mare. Graţie aceste 
mişcări el fu ridicat în aer, până în vârful catargului de 
care, se prinse solid. De acolo, de sus, putea să braveze 
echipajul, care se strânsese pe punte. Peste o duzină de 
marinari, se uitau furios la el şi-l amenințau cu pumnul. Se 
hotări să-i pedepsească pe toţi în bloc. 

— Nu-mi place să vă văd în halul ăsta de turbare, zise 
el adresându-se tuturor. Prindeţi asta. 

Vorbind, ei tăia legăturile ultimei pânze care se 
prăbuşi peste marinari acoperindu-i complet. Sări apoi, cu 
uşurinţă, lângă grup şi începu să înfăşoare o frânghie în 
jurul pânzei care prindea astfel, fără posibilitatea de a 
scăpa pe cei douăsprezece marinari. 

Înlăturase astfel orice pericol imediat, deoarece 
niciunul din cei prinşi pânza nu putea să-i facă vreun rău. 


Afacerea deveni serioasă. 

Căpitanul corăbiei pricepuse că ceva extraordinar se 
petrece pe bord. După ce trimisese pe secund de câteva ori 
să vadă ce se întâmplă pe punte şi mai ales după ce i se 
raportă că un singur pirat a pus mâna pe corabie, el se 
hotări să iasă afară, din cabina unde îşi făcea siesta. 

Toată lumea era acum trează pe vas. Nimeni însă nu 
putea să puie mâna pe acest diavol care cucerise 
bastimentul. Şi nimeni nu-şi dădea seama că e suficient să 
întoarcă privirea spre dreapta, la zece paşi, ca să vadă 
vasul-pirat pe care două sute de şnapani aşteptau pregătiţi 
abordarea; toţi credeau că un singur individ nebun luptă 
împotriva lor. 

Piratul Negru, între timp sărise în dosul a două 
tunuri pe care le îndrepta spre ceilalţi marinari ai corăbiei, 
şi îi ţinea în respect. 

Căpitanul era un gentilom care făcuse multe acte de 
bravură; acum însă se vedea pus în imposibilitate de a 
lupta, fiind luat prizonier chiar pe propria sa corabie. 
Oamenii săi ieşiseră la posturi fără arme şi, astfel, 
deveniseră o pradă uşoară. 

Piratul Negru, continuând să ţie la respect echipajul, 
strigă piraţilor care priveau amuzaţi: 

— Ohe! Băieți! Săriţi şi puneţi mâna pe vas. 

El calculase exact şi nava spaniolă se alătură de 
corabia piraţilor. Adusese, deci, prada la domiciliu după 
cum promisese. 

Un ura formidabil izbucni. Se părea că pirateria 
întreagă îl glorifică pe noul sosit drept şef incontestabil şi 
necontestat, cel mai vesel bandit al mărilor de sud. 

În acest timp, Piratul Negru putea să distingă în 
mijlocul celor două sute de asasini pe amicul său, 
MacTavish, care agitând cu singura lui mână o pânză 
galbenă, zâmbea mulţumit. El îi strigă, puternic: 

— Spune-le să nu strice şi să nu arunce nimic în 


mare. 

Era un om econom şi se temea ca frumoasa corabie a 
spaniolilor să nu fie cumva văduvită de câte ceva pe care 
tovarăşii săi să nu puie mare preţ. 

Când cele două vase ajunseră unul lângă altul, valul 
de pirați, se abătu pe punte cu strigăte de triumf. 

În câteva clipe întregul echipaj al corăbiei spaniole 
era legat şi pus în imposibilitate de a mai mişca. Peste 
treizeci de oameni fură legaţi în jurul catargului cel mare. 
Restul fu închis în cală şi în boxe. 

Apoi începu jefuirea averilor aflate pe corabie. 

Curând, vasul abundent încărcat, prevăzut cu tot ce 
era mai confortabil, cu vinuri, cu carne, cu podoabe 
frumoase, cu dubloni şi obiecte de argint şi aur, era mai 
gol decât în clipa în care fusese lansat pe mare. MacTavish 
organizase această, descărcare cu o pricepere 
remarcabilă, îşi rezervase o parte înseninată din pradă. 

El Hablador urcă ultimul pe bordul corăbiei 
capturate. Secundul vasului-pirat „Gloria Cerului” era 
obligat să accepte averea care cădea plocon bandei dar nu- 
l] felicită de loc pe autorul formidabilei isprăvi. Ar fi fost o 
prostie să-şi neglijeze prerogativele. Ofițerii pirați nu iau 
niciodată parte la atac ci se mulţumesc să supravegheze 
organizarea; împărţirea prăzii se face mai târziu, de obicei 
pe plaje sau chiar pe punte. EI Hablador parcurse cu un 
aer morocănos corabia spaniolă capturată. El nu găsea 
nimic de care să se poată lega şi, deci, să aibă motiv de a 
dojeni, ceea ce îl supăra nespus. 

Piratul Negru, în picioare, lângă catargul cel mare; 
nu avea de loc aerul de a se îmbăta de gloria bravurii sale. 
El privea scena bănuitor şi câteodată, arunca o privire 
teribilă asupra bandiţilor dezlănţuiţi. 

Nimeni, din fericire, nu-i dădea vreo atenţie. 
Deodată, el îl văzu pe El Hablador şi începu să-l observe 
atent. Secundul se plimba încet pe punte, fără să dea nici 


cea mai mică atenţie nefericiţilor spanioli, legaţi în jurul 
catargului. Ajuns, în faţa scării care ducea la dunetă, 
privirea îi fu atrasă de mânerul sabiei unui ofiţer legat de 
mâini şi de picioare. Sabia aceasta îi plăcu. Era o armă de 
mare senior, cu garda lucrată de un artist. El Hablador o 
trase afară şi o compară cu a lui. Sabia spaniolului era 
foarte frumoasă, dar, lama i se păru prea puţin suplă. Ar fi 
vrut să-şi dea seama de valoarea ei în timpul unei lupte. Ar 
fi vrut să ştie cum pătrunde în corpul unui om. Scuturând- 
o, o auzi vâjâind şi o puse în pieptul proprietarului ei 
legitim. Apoi, fără să clipească, împinse. 

Crima aceasta fusese făcută, la rece, cu o cruzime 
nemaipomenită, dovedind la ce grad de bestialitate 
ajunsese secundul. Piratul Negru văzu acest asasinat şi se 
ridică. Nu avea dreptul să intervină. El era cel care o voise. 
Şi asta era încă nimic faţă de ceea ce se pregătea. 
Malaezul Shakespeare apucase un butoiaş cu pulbere de 
dinamită şi lăsă să se scurgă un fir subţire de jur- 
împrejurul catargului cel mare, de care eraţi legaţi 
marinarii, şi pornea cu el, pe scară, în jos, spre magazia cp 
muniții. Aştepta ca toţi piraţii să termine căratul pentru a 
da foc prafului de puşcă care va arunca corabia în aer 
Omul lovit de către El Hablador agoniza. 

Piratul Negru, se îndreptă din şale, puternică se 
adresă mulţimii: 

— Camarazi! 

Piraţii se opriră. Ei sunt, de obicei, oameni cu spirit 
obtuz şi nu se gândesc decât să poată obţine maximum de 
profit dintr-o captură. Acest lucru îi făcu să se oprească şi 
să se întoarcă spre Piratul Negru, care adaugă: 

— Am să vă fac mai bogaţi decât toţi regii 
pământului. 

Îl  înconjurară. Acest flăcău  dovedise atâta 
ingeniozitate că, acum erau dispuşi să-l asculte şi să-i 
urmeze sugestiile. Adresându-se lui Shakespeare, care 


continua pregătirea funerarilor corăbiei spaniole el strigă: 

— Opreşte-te. 

MacTavish aşezat în primul rând, vesel de-a vedea că 
protejatul său capătă un asemenea ascendent asupra 
bandei, râdea, la ideea unei noi invenţii. 

— Ce naiba mai vrea să ne arate, diavolul acesta? 

Piratul Negru căuta însă să câştige timp. 

De fapt nici el nu ştia ce urmează să spuie şi proceda 
astfel doar pentru a cuceri câteva minute şi a întârzia ora 
masacrului. Voia ca toată lumea să stea în jurul lui şi, 
privind în toate părţile corăbiei, îi chemă pe cei care nu 
veniseră. Pe când privirea lui se îndrepta spre dreapta, 
unde se aflau apartamentele ofiţerilor şi ale pasagerilor, el 
observă un lucru neobişnuit. 

Mai mulţi pirați se băteau în jurul unei tinere femei. 

Credea că visează. 

Cum se explica că o femeie, se afla pe bord, fără să fi 
fost descoperită până acum? Şi totuşi asta era realitatea. 
Nu putuse asista la toate detaliile aventurii, şi nu ştia deci 
ce s-a întâmplat în momentul în care, unul din bandiți, un 
turc numit Mohammed  Pleşuvul, trecea deasupra 
bastingajului, pentru a ascunde o mică pradă pe care, 
contrar legilor pirateriei, voia s-o oprească numai pentru 
el, în loc s-o verse tributului general, el văzu printr-un 
gemuleţ, într-una din camerele corăbiei, o scenă ciudată. 

O servitoare deschise un placat ascuns în perete 
ţinând un pahar în mână. O altă mână, albă, apucă acest 
pahar şi se retrase. 

Mohammed Pleşuvul întrezări aici o pradă mai 
bogată. El cobori în cabină şi, debarasându-se de 
servitoare cu o lovitură bine aplicată, se îndreptă spre 
placatul secret. Îl deschise şi în faţa ochilor săi apăru o 
fată de o rară frumuseţe. Mohammed Pleşuvul nu-şi pierdu 
vremea cu o curte oficială. El o luă pe tânăra fată în braţe 
şi o trase spre el. Spera s-o facă soţia lui acolo, deoarece 


ştia bine că nu va putea ascunde multă vreme un 
asemenea gen de pradă, faţă de tovarăşii săi. Din 
nefericire, un vas abordat de pirați nu este tot atât de 
liniştit ca un apartament cu jaluzelele şi cu ferestrele 
închise. Mohammed Pleşuvul nu avu deci timp să se 
extazieze de frumuseţea fetei, că alţi patru pirați sosiră 
lângă el. Aşa începu lupta. Cei cinci bandiți o traseră pe 
biata fată pe punte; ajungând în faţa lui El Hablador, 
secundul o privi cu uimire. 

Nimeni nu mai îndrăznea s-o dispute. Există o lege a 
pirateriei care spune: 

„Orice femeie descoperită de către pirați trebuie să 
fie imediat trasă la sorţi de cei ce au găsit-o, dacă şeful nu 
o doreşte pentru el”. 

În situaţia actuală, bandiții de pe „Gloria Cerului”, nu 
avea şef, aşa că fată aparţinea comunităţii. Ea trebuia să 
fie trasă la sorţi, ceea ce nu convenea tuturor. 

Mohammed Pleşuvul urla cel mai tare. El nu se 
resemna să piardă partida şi încerca să explice că a fost 
singurul care a descoperit-o. Ceilalţi însă îl făceau 
mincinos şi afirmau că au fost împreună în cabina unde 
fusese găsită. 

Secundul îi puse de acord, printr-o frază decisivă: 

— Sorţii vor decide. 

Se gândea că va reuşi, cu uşurinţă, să găsească o 
şmecherie prin care să forţeze şansa de a ţine cu el şi 
astfel, să-i rămână lui fata. Deocamdată trebuia să aştepte. 
Pleşuvul luă o frânghie din care tăie bucăţi egale. O 
singură bucată, ceva mai lungă, urma să-l arate pe 
câştigător. Şi tragerea la sorţi începu, pe loc. Fiecare trase 
una din bucăţile de sfoară şi o ascunse în mână. Când 
operaţia fu terminată, toţi deschiseră mâinile... 

El Hablador câştigase 

El privi îndelung la tânăra fata care tremura, simțind 
ceva ameninţător în dorința acestui om, care îi inspiră o 


violentă aversiune. Pe figura lui, pasiunea crudă şi viciile 
trecuseră lăsându-şi stigmatul. 

Fata voia să fugă. Ea încerca să scape şi alergă spre 
partea din faţă a corabiei. În aceiaşi clipă îl văzu pe Piratul 
Negru care o privea cu atenţie. Fără să ştie de ce, 
deoarece nimic nu pledă în favoarea Piratului Negru, care 
putea fi la fel de crud ca şi ceilalţi ea alergă cu braţele 
întinse spre el. Trecerea ei provocă o impresie vie. Toţi se 
întoarseră spre ea, dar tânăra fată nici nu remarcă teribila 
admiraţie care li se citea în ochii. 

Sus, Piratul Negru o aştepta. Poate că femeia 
recunoscuse în el pe şeful necontestat al bandei şi spera să 
înduplece inima acestui bărbat tânăr, în care totul evocă 
nobleţe şi forţă. 

Şi, pare-se, că nu se înşelase. Piratul Negru făcu un 
semn lui MacTavish iar bătrânul scoţian se îndreptă spre 
tânăra fată mormăind. Nu era prieten al femeilor şi se 
gândea că acestea nu servesc la nimic în piraterie ci fac 
numai să se nască dispute şi să curgă sânge. Totuşi în 
vreme ce o privea, el nu putea să n-o găsească 
fermecătoare, ceea ce nu-l împiedica însă s-o 
îmbrâncească, destul de aspru, înspre locul unde se afla 
Piratul Negru. 

— Domnule, te rog, fie-ţi milă. 

Acestea fură primele cuvinte ale tinerei fete, 
adresate Piratului Negru. 

Maşinaliceşte, el schiţă un gest de a se înclina, cu 
mâna pe piept în semn de respect, dar renunţă, nevoind să 
se arate prea cavaler faţă de aceşti oameni, care aveau cu 
toţi privirile aţintite asupra lui. 

— De unde veniţi? 

Punându-i această întrebare, el o examina atent, 
părând interesat mai ales de un lanţ de aur care susţinea o 
cruce în diamante, ce atârna pe gâtul fetei. Ea remarcă 
privirea şi îşi duse mâna la gât, ca şi cum ar fi vrut să 


ascundă, astfel, bijuteria. Apoi spuse: 

— Sunt o călătoare; fie-ţi milă, domnule. 

El nu răspunse şi continuă s-o examineze. Vacarmul 
ce domnise, ce câteva clipe înainte, fu înlocuit de o tăcere 
impresionantă. Toată lumea era atentă... EI Hablador, îşi 
făcu drum, prin mulţime şi se apropie de locul unde se 
aflau Piratul Negru şi tânăra fată. 

— Ea este a mea, spuse el, am câştigat-o. 

Piratul Negru, îl privi drept în ochi, calm şi replică: 

— Fata aparţine întregului echipaj, e prizoniera 
noastră, a tuturor. 

Norocul o favoriza pe fată; ea îşi dădea seama că 
banditul acesta e altfel decât toţi ceilalţi şi că poate 
îndrăzni să spere. Ce? Nu ştia nici ea, ce. Era îngrozitor că 
se găsea pe un vapor atacat, printre cei mai cruzi oameni 
din lume, despre care ziarele scriau continuu că fac cele 
mai mari ticăloşii. Prietenii, să-i tovarăşii de călătorie erau 
cu toţi reduşi la neputinţă şi pe cale de a fi ucişi. Niciunul 
dintre ei nu putea să-i vie în ajutor. Era deci normal să 
ceară mila primului bărbat spre care o îndrepta inima. 
Instinctul femeilor are în el ceva miraculos. El le conduce 
mai bine decât reflecţiile cele mai bune, decât inteligenţa 
cea mai dezvoltată. 

Piratul Negru îi făcu un semn discret, pe care numai 
ea îl observă şi care izbuti s-o liniştească. Apoi se adresă 
bandei: 

— Camarazi! Am o idee... 

Părea vesel şi entuziasmul său deveni comunicativ. 
Din toate părţile îi soseau strigăte de încurajare. 

— Spune, ce ai de gând să faci? 

Cu zâmbetul ironic pe buze. El se apleca peste balcon 
şi reluă: 

— Norocul ne-a dat pe mână o corabie care n-a 
suferit nicio stricăciune, aproape nouă, şi întregul echipaj 
neatins. Cât credeţi voi că valorează această corabie? 


Aprecieri sosiră, dintr-o parte şi din alta. 

— O sută de mii de dubloni! Două sute de mii de 
dubloni, pe puţin. 

Cu un semn al mâinii, ordonă tăcere. 

— Să spunem patru sute de mii de dubloni, şi tot n-o 
să fim prea pretenţioşi. Ei bine, aceşti bani îi putem avea 
încă mâine, dacă vom şti să-i cerem. Nu trebuie decât să 
trimitem echipajul să ne aducă suma aceasta, în 24 de ore, 
şi îi vom reda corabia. 

Ideea aceasta surâdea fiecăruia. Deşi le plăceau 
loviturile banditeşti şi nu se dădeau în lături de la nicio 
aventură cât de hazardată, eu toţii preferau să se 
îmbogăţească fără riscuri. 

Patru sute de mii de dubloni, în monedă, ar fi permis 
multora dintre pirați să se retragă în patrie şi, cu ceea ce 
mai aveau, să trăiască liniştit. Doar nu de plăcere, riscau 
în fiecare zi spânzurătoarea, în caz că erau prinşi, sau alt 
gen de moarte violentă, în cursul executării unui atac. În 
sufletul fiecăruia dintre ei domnea dorinţa unei existenţe 
confortabile şi liniştite. Singur Eil Hablador se opuse. El 
înaintă în mijlocul oamenilor şi începu să le vorbească. 

— Ce, aţi înnebunit? Spaniolii aceştia nu vor veni 
niciodată înapoi cu banii pe care îi aşteptaţi sau se vor 
întoarce cu o flotă care ne va nimici. 

Nimeni nu se gândise la acest lucru, până acum, aşa 
că observaţia secundului îşi făcu efectul. Începură 
murmure şi consfătuiri. 

— Secundul are dreptate, spuneau unii. Marinarii vor 
reveni ca să ne extermine. Mai bine ar fi să-i omorâţi pe 
toţi, acuma. 

MacTavish îşi privea protejatul, frecându-şi nasul şi 
se întreba cum va izbuti să iasă din încurcătură. Dar 
Piratul Negru nici nu părea încurcat, de fel. Foarte liniştit, 
el reluă cu vocea puternică: 

— El Hablador spune prostii. 


Această lovitură directă fu salutată cu o explozie de 
râs. Dintr-odată şeful prezumtiv îşi recăpăta ascendentul. 

— El Hablador vorbeşte astfel pentru că n-are niciun 
pic de creier sub scăfârlie. El nu judecă nici cât un peşte 
singuratic şi habar nu are de avantajele care se pot obţine 
din piraterie. 

De astă dată succesul fu şi mai categoric. Piratul 
Negru vedea cum toată lumea capătă încredere în el, dar 
fiecare aştepta să audă şi modul în care înțelegeau să se 
puie la adăpost de o manevră a echipajului spaniol. Cu un 
gest teatral, arătând spre tânăra fată, el continuă: 

— Avem doar o ostatecă... O ostatecă care este de 
sânge regal... 

Spunând aceste cuvinte el remarcă cum căpitanul 
navei, care era legat de catarg, tresărise. Deci, avea 
dreptate. 

— Avem, spuneam, o ostatecă de sânge regal, care 
poartă o cruce cu diamante cu blazonul familiei 
domnitoare. Vă închipuiţi oare că spaniolii vor lăsa în 
mâinile noastre pe una din cele mai nobile fiice ale 
regatului? Nu. Dacă ni se vor aduce cele patru sute de mii 
da dubloni, o vom elibera şi pe ea împreună cu vaporul 
capturat. Dacă nu, sau dacă galerele regale vor veni să ne 
caute, o vom sacrifica fără milă. 

Argumentul era puternic şi El Hablador nu putea 
riposta de fel. El se retrase şi o porni, pe bord, în căutarea 
lui Shakespeare. 

CAPITOLUL III 
Ideea Piratului Negru 


Ultimele dispoziţii fură luate. 

Echipajul corăbiei spaniole fu dezlegat şi condus pe 
bordul „Gloriei Cerului”. Cu această navă urma doar să 
plece spre coastă, pentru a aduce despăgubirea, în vreme 
ce vasul lor rămânea ostatec, în mâinile piraţilor. I se 


făcură căpitanului toate recomandările de rigoare. Piratul 
Negru fu foarte explicit. 

— Veţi pleca la căderea nopţii, cu toate pânzele 
ridicate, spre Vera Cruz. Veţi strânge imediat cele patru 
sute de mii de dublonii şi vă veţi întoarce aci. Vântul e 
favorabil aşa că puteţi să vă înapoiaţi, cel mai târziu, 
mâine înainte de masă. 

— Dar dacă se schimbă vremea? 

— N-o să se schimbe. Eu stăpânesc vânturile. 

Piraţii care îl înconjurau izbucniră în râs. Ei ştiau de 
altfel timpul se menţine bun în acea epocă a anului şi că se 
putea călători de la un capăt la celălalt al Atlanticului fără 
ca măcar briza să se schimbe. 

— Veţi reveni singuri, continuă Piratul Negru 
adresându-se căpitanului, şi în schimbul banilor veţi putea 
relua corabia şi pe prinţesă. 

Căpitanul nu răspunse. Privirea sa era aţintită asupra 
mâinii piratului. El remarcase un obiect neobişnuit: un inel 
de argint cizelat, ale cărui armurii îi erau cunoscute. 
Această bijuterie dovedea o naştere nobilă. 

În aceiaşi clipă Piratul Negru, aplecându-se, nevăzut 
de nimeni, spre el, îi şopti încet: 

— Nu plecaţi decât la noapte şi nu scăpaţi, până 
atunci, nicio clipă, vasul nostru, din vedere. 

Pe bordul corăbiei „Gloria Gerului”, spaniolii se 
pregăteau de plecare, în timp ce dincolo, „oamenii 
mărilor” sărbătoreau frumoasa lor victorie şi averea care 
urma să le sosească a doua zi. 

Pe cele două vase atmosfera era complet diferită. 

Căpitanul navei spaniole îşi făcea socoteala că are 
suficientă vreme să ajungă la Vera Cruz şi să revie de acolo 
în răgazul de timp convenit. Singur, pe puntea dinapoi a 
„Gloriei Cerului”, el se gândea la cuvintele curioase ale 
Piratului Negru, şi privea cu grijă la corabia sa, acum 


aflata în mâinile celor mai nemernici indivizi din câţi 
călătoresc pe apele Sudului. Deodată privirea îi fu atrasă 
înspre o fereastră care se deschise, lângă apartamentele 
aflate în partea dinapoi, şi de unde o umbră îi făcea semne. 
El nu se îndoi o clipă că de acolo urma să se producă 
intervenţia promisă şi, uitându-se să nu fie observat de 
niciunul din pirați se apropie de acea parte. 

Nu se înşelase. În omul care-i făcea semne el îl 
recunoscu pe Piratul Negru. Tânărul îi arătă un obiect în 
mână, apoi i-l aruncă pe bordul său, tocmai lângă picioare. 
Era inelul pe care-l remarcase în degetul piratului, învelit 
într-o hârtie. 

Căpitanul privi de jur-împrejur să nu fie observat şi 
intră în cabina sa, unde desfăcu biletul şi ceti: 

„Grăbiţi-vă, ca să putem curăța mările, de pirați. 
Arătaţi acest inel, care a aparţinut tatălui meu, 
guvernatorului din Vera Cruz. Acesta vă va da oameni 
suficienţi, ca să putem lupta. Reveniţi mâine, în timpul 
prânzului. Până atunci, vă jur eu că prinţesa noastră va fi 
respectată”. 

Un sfert de ceas de la acest incident, „Gloria 
Cerului”, sub comanda căpitanului vasului spaniol ridica 
ancora. 

După un alt sfert de ceas, doi oameni supravegheau 
plecarea corăbiei, cu sentimente diferite în suflet. 

Primul era Piratul Negru, care se ruga din toată 
inima pentru răzbunarea ce urma să i se împlinească. 

Al doilea era El Hablador, care tremura de bucurie. 

Secundul corabiei-pirat, rezemat de catargul cel 
mare, privea orizontul spre care se îndrepta „Gloriei 
Cerului“, până când nava ieşi din raza privirii sale. Atunci, 
surâzând, răutăcios, murmură: 

— Cred că e timpul. 

Dar mai trecu un steri de ora până ce evenimentul 
aşteptat să se producă... Deodată, din depărtare, sosi până 


la el zgomotul unei explozii şi o mică flacără se arătă pe 
cer, transformându-se pe urmă într-un fum gros. 

Nimeni, nici chiar Piratul Negru, nu observase nimic. 

El Hablador, satisfăcut, reintră în cabina sa şi în timp 
ce-şi scotea centura, ca să se dezbrace, murmură: 

— Acum, spaniolii nu vor mai reveni. 

Echipajul unui vapor de pirați avea, în afară de 
oamenii necesari, o echipă de ofiţeri, care îl ajutau pe 
căpitan. Aceştia erau: secundul, şeful echipajului, şeful 
pânzelor şi şeful de asalt, sau omul care se aruncă, primul 
la abordaj. 

El Hablador de mult dorea să fie el căpitanul corăbiei 
pe care Calao domnise ca un despot, dar niciodată nu 
avusese curajul să-l înlăture pe comandant. A fost deci 
destul de bucuros când se ivise un altul care să facă acest 
lucru pentru el. Acum însă trebuia să-l înlăture pe noul 
venit. Spera că pentru aceasta numai viclenia îl va ajuta. 

Norocul era cu el. Spaniolii nu vor mai putea să 
reînvie cu răscumpărarea cerută pentru corabie şi 
prinţesă, fără ca nimeni să cunoască motivul adevărat al 
acestei purtări. 

Bănuind că Piratul Negru nu urmăreşte decât să 
scape viaţa marinarilor, el activase în consecinţă. Pornind 
în căutarea lui Shakespeare îi împărtăşi bănuielile sale. 
Malaezul nu-l putea înghiţi pe Piratul Negru. De ce? Nici el 
singur n-ar fi putut s-o spună. Ştia numai că El Hablador 
era şeful său preferat, pentru care ar fi făcut orice. Când 
văzu că acesta îi cere să-l urmeze, râse tăcut. 

— Ai nevoie de mine stăpâne? întreb el bănuind că 
secundul pregăteşte ceva care cu siguranţă o să-i placă. 

El Hablador îl privi îndelung, apoi spuse: 

— Spaniolii nu mai trebuie să se întoarcă. 

— Nu se vor mai întoarce, stăpâne, dac nu trebuie, 
răspunse Shakespeare. 


— Trebuie să faci ceva ca „Gloria Cerului” cu care 
pleacă ei, să sară în aer, jumătate de oră după ce va porni 
în larg. 

— Va sări, dacă trebuie, răspunse îi piratul. Stăpâne, 
sunt câinele tău o ştii prea bine, dar câinele trebuie hrănit, 
mai continuă el, după o pauză. 

El Hablador pricepu. Scoase o pungă plină cu dubloni 
de aur, şi o aruncă piratului. 

Ceea ce urma să facă acesta merita atâta sacrificiu. 

Numai că nici el nici Shakespeare nu ştii că malaezul 
nu se va mai întoarce niciodată şi că va sări şi el în aer 
odată cu „Gloria Cerului”. 

Piratul Negru hotărâse să nu doarmă în noaptea 
aceea. li cunoştea prea bine pe bandiți ca să ştie că 
prezenţa unei femei pe bord îi va zăpăci la maximum. Se 
duse de aceia la MacTavish şi-l trimise să se culce 
spunându-i: 

— Du-te şi odihneşte-te, voi veghea eu, noaptea 
aceasta. Până mâine dimineață nu am nevoie de tine. 

Scoţianul acceptă, cu plăcere. Pentru el dorinţele 
amicului său deveniseră ordine aşa că nu mai zăbovi nicio 
secundă. 

Piratul Negru se plimbă, un, moment, pe puntea 
adormită. Majoritatea bandiţilor se culcase acolo; erau 
ameţiţi de vin. Sub un felinar, ceva mai încolo, doi dintre 
oameni se băteau cu cuţitele ca să lichideze nu se ştie ce 
ceartă mai veche. În altă parte, lângă macara, şase bandiți 
strânşi în cerc cântau o melodie nordică. Îi recunoscu pe 
scandinavi, tolăniţi cu faţa la cer, adormindu-şi destinul cu 
un cântec în care era vorba de oi, de păsări şi de câmpii 
verzi. 

Deodată, privind în direcţia apartamentelor, el 
observă câteva umbre care se îndreptau spre cabina 
prizonierei, îşi dădu seama că bandiții nemulţumiţi 


pregătesc ceva necurat. Fără să stea o clipă la îndoială, 
alunecă şi el în întuneric, pe alt drum, spre aceeaşi 
destinaţie. Ajuns lângă uşa cabinei în care se afla prinţesa 
spaniolă rămase atent cu pumnalul în mână, gata să 
intervină... 

Mohammed  Pleşuvul, întovărăşit de alţi câţiva 
derbedei, se apropia, cu ochii irezistibil fixaţi asupra 
cabinei. În clipa însă în care voia să puie mâna pe clanţă, 
turcul văzu. O lamă de cuţit strălucind în întuneric şi o 
voce foarte cunoscută îl făcu să dea înapoi: 

— Nimeni nu trece! 

Piratul Negru îl privea ameninţător. 

Mohammed Pleşuvul băuse însă prea mult ca să mai 
poată asculta de disciplina pirată. Decepţia lui era prea 
mare ca să se mai gândească să execute ordinele fără să 
discute. În timp ce tovarăşii săi, mai puţin curajoşi, se 
dădeau prudenţi înapoi, el apucă pistolul şi se pregătea să 
trimită un glonte în capul şefului prezumtiv. 

Dar lovitura nu porni. 

Pumnalul Piratului Negru i se înfundă în gâtlej, 
înainte de a avea timp să clipească. 

Ceilalţi bandiți se retrase şi mai mult, socotind că e 
suficient o singură victimă. Tânărul îi urmări cu privirea şi 
cu pistolul pregătit. 

— Să nu mai văd pe niciunul aici, spuse el în clipa în 
care toţi se pregăteau să se întoarcă pe punte. 

Unul din oameni replică: 

— Bine, stăpâne. 

Era pentru prima oară când i se dădea acest titlu, 
care dovedea că bandiții îl acceptă ca şef. 

Rămas singur, Piratul Negru se gândi, o clipă, să 
intre în cabina prinţesei; voia să se convingă dacă n-a fost 
cumva deranjată de zgomotul de pe culoar sau poate de 
vreun alt motiv, ascuns în fundul inimii. 

Dar, în momentul când urma să se hotărască, un râs 


ironic îl făcu să întoarcă privirea într-acolo. 

El Hablador, în capul scării, îi făcea semn să nu se 
neliniştească. 

— Îţi mulţumesc, Piratule Negru, că ai intervenit, 
zise secundul corăbiei, făcând un semn scurt cu capul, 
care putea să însemne un salut. Apoi continuă: Şi că ai 
salvat-o... pentru mine. 

Piratul Negru se întrebă dacă n-ar trebui să se 
repeadă acum asupra acestui bandit şi să termine cu el, o 
dată pentru totdeauna. Dar, calm, îl privi drept în ochi şi 
răspunse: 

— După câte ştiu nu suntem mâine la prânz. 

— Dar vom fi, reluă El Hablador. 

— Vom vedea atunci... Fata nu va fi a ta decât dacă 
nu ni se dă despăgubirea pe care am cerut-o. 

El Hablador dădu din umeri. 

— Bineînţeles, mai spune el şi plecă. 

În mersul său era ceva care îl nemulţumea pe tânăr. 
„Secundul prea e sigur, ca să fie totul în perfectă ordine”, 
îşi spunea el. 

Rămas singur în anticameră, se apropie de uşa 
cabinei şi ascultă. Niciun zgomot. Auziseră, oare, cele 
două femei? Nu-şi putea da seama. Totuşi un freamăt, prin 
cabină, îi dovedea că nu dormeau. Se aplecă până la gaura 
cheii şi chemă: 

— Señorita! 

Nimeni nu-i răspunse. Mai chemă odată. 

De data aceasta o voce slabă în cealaltă parte a uşii, 
murmură: 

— Cine-i acolo? 

— Piratul Negru. 

— Ce doreşti? 

— Nimic, vreau doar să ştiţi că veghez. 

Urmă iar o scurtă tăcere, apoi cu un tremur în voce, 
tânăra fată răspunse meditând: 


— Îţi... mulţumesc. 

— Vreau să vă mai spun ceva... 

— Ce? 

— Imi pare rău că vă aflaţi în această situaţie 
penibilă... Vă rog să aveţi, însă, încredere în mine. 

De cealaltă parte a uşii, vocea fetei, mult mai fermă 
acum, răspunse: 

— Am încredere. 

Atâta şi era de ajuns să îl facă fericit, pentru moment, 
pe Piratul Negru. El urcă radios pe punte, gândindu-se că 
aventura se va sfârşi cu bine. 

Nimic nu se mai întâmplă apoi pană în zori. 

Dimineaţa, Piratul Negru se duse să-l trezească pe 
MacTavish. Acesta păru fericit să-şi revadă protejatul, 
care, brusc, i se adresa: 

— Ştii să serveşti un dejun? 

Scoţianul, uimit, fixă asupra lui o privire 
întrebătoare: 

— Un dejun... cum? 

— Un dejun pe un platou. Crezi că ai putea servi ceva 
de mâncare, prizonierei noastre, pe un platou? 

— Cred că da... Am văzut, pe vremuri la Edinburgh, 
aşa ceva. Nu ştiu însă dacă pot să duc, vin în loc de ceai, şi 
carne friptă în loc de pâine cu unt... 

— Da... poţi să-i duci şi asta, răspunse Piratul Negru. 

În aceeaşi clipă însă privirea îi fu atrasă spre puntea 
din faţă, unde El Hablador ţinea un straniu conciliabul cu o 
duzină de blestemaţi. I se păru chiar că-l aude pe Hermann 
spunând: 

— L-am căutat pe Shakespeare şi nu-l găsesc. 

Secundul făcu un semn care însemna tăcere; Piratul 
Negru trase de aici concluzia că El Hablador este în curent 
cu dispariţia malaezului. Fără îndoială că se pregătea o 
lovitură care urma să aibă loc înainte de prânz. 

— Du-te şi pregăteşte dejunul, reluă tânărul 


adresându-se lui MacTavish. Am să-ţi dau şi un bilet pe 
care îl vei da prizonierei. 

Şi el scrise următoarele: 

„Pregătiţi-vă la noapte vă voi ajuta să evadați”. 

PN. 

Soarele era la Zenit, pe un cer fără nori. 

În jurul cadrului solar fixat în centru navei, în 
apropierea barei, MacTavish şi El Hablador aşteptau ca 
umbra indexului să cadă peste meridian. 

— Vântul nu s-a muiat, spuse unul din pirați, aşa că 
vor putea să se înapoieze până la prânz. 

— Nu vom face nimic până la ora fixată, răspunse 
şeful echipajului; un cuvânt dat trebuie ţinut. 

Piratul Negru parcă, oarecum, enervat, în ciuda 
bunei dispoziţii pe care o afişa şi se silea s-o impună 
tuturor. Privirile sale continuau tot timpul să scruteze 
orizontul. Spaniolii se vor înapoia pe la Nord, îşi spunea el, 
aşa că e neapărat necesar să ştie când vor sosi deoarece 
piraţii vor observa cu siguranţă galerele trimise de 
guvernator şi vor bănui că au fost trădaţi. 

Soarele continua să urce. Pe cadranul solar umbra 
indexului se apropia de prânz şi o nelinişte nervoasă 
cuprindea pe fiecare din cei prezenţi. 

Sus, în vârful catargului, marinarii de veghe scrutau 
marea fără să zărească ceva. Se auzeau, printre oamenii 
echipajului, cuvinte descurajate. 

— Nu mai vin înapoi... Nu sunt doar proşti să ne dea 
atâtea parale pentru o femeie... Ce, valorează viaţa unei 
femei patru sute de mii de dubloni? 

Zadarnic încerca MacTavish să le refacă moralul. 

— Tăceţi, măgari afurisiţi ce sunteţi... încă nu este 
amiază. 

Dar nicio umbra de corabie nu apărea la orizont şi 
bătrânul şef de echipaj simţea că începe şi el să se 


îndoiască de revenirea spaniolilor. Din când în când arunca 
o privire Piratului Negru care, la rândul său, Scruta zarea, 
fără a-şi arăta însă uimirea. 

— Deci, chestia e limpede; nu vor veni. 

Cel care vorbise era un pirat înalt pe care evaporarea 
răscumpărării aşteptate îl enerva. 

La douăsprezece fără zece minute, EI Hablador se 
adresă, ironic, Piratului Negru: 

— Pe semne că vechiul tău prieten, căpitanul Hurli, i- 
o fi întârziat pe drum. 

Piratul Negru răspunse: 

— Posibil, mai ales dacă l-ai avertizat prin 
Shakespeare. 

El simţea că Secundul nu era de loc străin de această 
lipsă de exactitate a spaniolilor. Dar, din nefericire, nu 
putea să precizeze nimic şi nici să acuze direct pe cineva. 
EI Hablador adăugă: 

— Prizoniera îmi aparţine, deci. 

De astă dată piratul nu-i mai răspunse. Ar fi vrut să 
se năpustească asupra lui şi să-l strivească ca pe o muscă. 
Simţea însă că dacă ar fi procedat astfel întreaga situaţie 
ar fi fost compromisă. Se apropie de MacTavish. 

Şeful echipajului era, cu adevărat disperat. Miezul 
zilei se apropia şi nicio speranţă că situaţia prinţesei mai 
putea fi salvată. Deodată, EI Hablador cu o voce plină de 
satisfacţie, izbucni: 

— Amiază! Corabia e a noastră. 

Şi aplecându-se spre Piratul Negru, el adăugă: 

— Iar Señorita e a mea. 

Întregul echipaj era uluit. Piratul Negru îşi dădea 
seama că a pierdut un avantaj serios. 

Aceşti briganzi ai mărilor sunt oameni ce preţuiesc 
numai prima mişcare. Reflexele lor sunt prompte iar furia 
vehementă. 

Se înşelase. Toţi aceşti bandiți îi vor reproşa că le-a 


promis aur şi că nu se ţine de cuvânt. 

Capturarea corăbiei spaniole de către el singur, 
prada cucerită cu o zi înainte acum nu mai contau. 

Pe când voia să urce spre cabine, fu ajuns din urmă 
de El Hablador care îl opri pe prima scară şi cu o politeţe 
ironică i se adresă: 

— Pardon, acum eu sunt acel care va trece primul. 

Piratul Negru îi făcu însă un vânt înapoi. 

— Atâta vreme cât mai sunt eu în viaţă, n-ai să treci. 

Pe punte oamenii priveau, impasibili, la această 
primă ciocnire. Nimeni, desigur, nu-l iubea pe El Hablador 
dar cu toţii trebuiau să recunoască că avea favoarea lui 
legile pirateriei. 

Va fi el şeful? Nimeni nu ştia încă. Va fi Piratul 
Negru? lar nu se putea bănui nimic. 

Precis era numai faptul că tânăra fată aparţinea 
Secundului. 

Împotriva acestui lucru Piratul Negru credea că nu 
mai poate face nimic. Doar s-o apere el singur, cu sabia în 
mână şi să moară pentru ea. Nu se hotărâse ce trebuie să 
facă când MacTavish se băgă între el şi El Hablador, 
făcându-i un semn cu ochiul, care voia să însemne: 

— Taci din gură şi lasă-mă pe mine. 

Apoi, aplecându-se cu coatele pe balcon, făcu semn 
piraţilor că vrea să le vorbească. 

— Băieți - începu el, în clipa în care liniştea se 
restabili cât de puţin - lucrurile s-au limpezit. Spaniolii nu 
mai vin. Rămâne prinţesa. Ea aparţine Secundului, nu-i 
aşa? 

Atât el cât şi Piratul Negru aşteptau cu înfrigurare, 
răspunsul celor două sute de bestii. 

Dar numai jumătate din banda piraţilor răspunse: 

— Da, sorții au decis acest lucru. 

MacTavish păru foarte surprins, întorcându-se spre 
un grup care privea cu ostilitate afirmaţia primilor, el îi 


întrebă: 

— De ce nu răspundeţi şi voi? Ce, femeia n-a fost 
trasă la sorţi? 

Un pirat se apropie de balcon. 

— Vrei să reclami ceva? i se adresă scoţianul. 

— Da, replică omul. Tragerea la sorţi n-a fost cinstită. 
Noi eram ocupați în altă parte şi n-am văzut nimic. 

Şeful echipajului îşi frecă nasul şi privi spre El 
Hablador, foarte încurcat. 

— Asta e adevărat, spuse el, nici eu n-am fost acolo şi 
legea e formală. 

Secundul făcu un gest de nerăbdare pe care 
MacTavish se făcu că nu-l observă, deoarece întorcându-se 
spre punte el continuă: 

— E drept, legea n-a fost respectată. Trebuie să se 
facă o tragere la sorţi pentru toată lumea. 

Asta era mai mult decât putea El Hablador să 
suporte. Scoţând pistolul din buzunar el îl puse în pieptul 
moşneagului şi, alb de furie, mârâi: 

— Marş d-aici, trădătorule! 

Dar Secundul îşi făcu socoteala fără pirați. Aceştia 
înfierbântaţi de cuvintele şefului de echipaj, izbucniră: 

— Nu-l atinge, EI Hablador; şeful a spus adevărul... 
Trebuie să se facă o nouă tragere la sorţi. 

Secundul furios, trebui să cedeze. Altminteri îşi 
dădea seama că e pierdut. Principalul era ca noua tragere 
la sorţi să nu se facă imediat. 

Piratul Negru, la rândul său, era liniştit. Prizoniera 
devenise un drept comun. Nici el nu putea pătrunde în 
cabina ei, deoarece o duzină de vlăjgani se instalară în 
vestibul, hotărâți să strivească capul oricui va încerca să 
deschidă uşa, dar asta însemna că orice pericol imediat era 
exclus. 


Dar noaptea va veni din nou. 
XXX 


Când ultimele raze ale soarelui se stinseră, Piratul 
Negru socoti că e timpul să-şi puie planul în aplicare. De 
data aceasta se hotărî să mărturisească totul lui 
MacTavish. Scoţianul îi dăduse, în cursul zilei, numeroase 
dovezi de prietenie, aşa că nu avea niciun motiv să se 
ferească de el. 

Pe punte, după ce se convinsese că nimeni nu-l poate 
auzi, el îi expuse întregul plan. 

— Vreau, începu el, să ajut prizonierei să evadeze la 
noapte; nu trebuie, cu niciun chip, să cadă în mâinile 
acestor oameni. 

Scoţianul pricepu, repede, despre ce este vorba. 

— Curios, răspunse el, cum te-ai îndrăgostit; mie nu 
mi s-a întâmplat aşa ceva niciodată. 

Piratul Negru îi strânse mâna. Apoi, murmură încet, 
la urechea bătrânului scoţian: 

— Şi mai e ceva. 

— Ce? 

— N-am servit niciodată sub ordinele căpitanului 
Hurli. 

MacTavish îşi frecă nasul, conform obiceiului şi clipi 
şiret din ochi. 

— Ştiu. 

Acum fu rândul Piratului Negru să rămână uimit. 

— De unde ai aflat? 

— Căpitanul Hurli e mort de aproape şase luni, dar 
aici, afară de mine şi de Hermann, nimeni nu ştie acest 
lucru. 

— Cum se poate asta? 

— Foarte simplu; eu şi cu Hermann l-am ucis. 

— Şi de ce nu l-ai anunţat despre asta pe Calao? 

Scoţianul dădu iar din umeri. 

— Pentru ce am făcut-o? Calao se temea de căpitanul 
Hurli, mai ales că mulţi băieţi ne părăsiseră ducându-se la 
acesta din urmă care plătea preţuri mai bune. Dacă ar fi 


aflat acum că Hurli e mort ne-ar fi micşorat şi mai mult 
leafa, de oarece Calao era un zgârcit. L-am lăsat deci să 
creadă că oricând ne putem înrola în banda concurentului 
său, dacă plecăm de la el. 

— Dar cum l-aţi putut ucide pe căpitanul Hurli? 

Scoţianul se aplecă şi mai mult spre Piratul Negru iar 
vocea îi deveni şi mai slabă. 

— Eram pe o insulă; Hurli venise să-şi ascundă 
comoara tocmai când eu şi cu Hermann voiam să luăm o 
provizie de apă dulce Căpitanul era cu încă şase oameni. 

— Şi cu cei şase oameni ce-aţi făcut? 

Şeful echipajului aşteptă câteva clipe înainte de a 
răspunde. 

— l-am trimis după căpitanul Hurli, spuse el în 
sfârşit. 

Apoi, ca şi cum ar fi vrut să se scuze adaugă: 

— Dar nu erau de loc interesanţi, erau nişte bandiți. 

Piratul Negru nu-l mai auzea însă. Acum, mai mult ca 
întotdeauna, ştie că poate avea încredere în MacTavish şi 
că la caz de nevoie, mai poate conta pe un complice: 
Hermann. 

— Ei bine, izbucni el, la noapte prinţesa şi 
servitoarea ei trebuie să evadeze. Vrei să mă ajuţi? 

— Bineînţeles. 

— Vreau şi să pun mâna pe toţi piraţii, ca să-i 
spânzur! 

Cuvântul cel mare fusese spus, pânza căzuse şi 
tânărul aştepta cu teamă răspunsului MacTavish. Scoţianul 
nu ezită de loc. Apăsând cu singura lui mână pe umărul 
Piratului Negru, el răspuns: 

— Nu sunt, nici ăştia, oameni interesanţi, sunt nişte 
bandiți. Poţi s-o faci cu inima împăcată. 

In acel moment bătrânul uitase poate sincer - ca şi el 
prădase şi jefuise în cea mai mare parte din viaţa lui. 

Tânărul apucă mâna şefului de echipaj şi o strânse 


viguros. Se lega de acum, între cei doi oamenii o prietenie, 
bazată pe încredere şi inimă. Nu mai aveau însă nicio clipă 
de pierdut Piratul Negru amână pentru altă dată 
confidenţele ce urma să le facă lui MacTavish iar acesta 
trebuia să le amâne pe ale sale. 

— Rămâi pe punte, ordonă Piratul Negru, iar eu 
trecând peste bastingaj voi pătrunde în cabina prinţesei 
printr-o fereastră. 

— E uşor, răspunse MacTavish, deoarece am spus 
prizonierelor să nu închidă geamul cu veriga. 

— Perfect. Trimite o barcă şi vâsle pe apă în dreptul 
cabinei şi veghează apoi ca nimeni să nu-şi bage nasul pe- 
acolo. 

Piratul Negru îşi puse imediat proiectul în aplicare 
iar MacTavish, fără a avea aerul că face ceva nelalocul lui 
schimbă o barcă din amplasamentul ei şi o depuse acolo 
unde tânărul său prieten o ceruse. Apoi, o porni pe punte. 
Hermann se învârtea şi el pe acolo. 

— ÎI iubeşti pe noul şef? făcu, calm, bătrânul lup de 
mare. 

— Vrei să vorbeşti de Piratul Negru? întrebă, la 
rândul său, Hermann. 

— Desigur. 

Hermann fu categoric. 

— L-aş urma până la capătul lumii şi aş traversa 
marea în adâncime, dacă mi-ar cere-o. 

MacTavish se declară mulţumit şi îi ordonă: 

— Du-te lângă catargul cel mare şi stai în 
supraveghere. Dacă îl vezi, cumva, pe El Hablador anunță- 
mă. 

Apoi şeful echipajului se ocupă, iar, de barcă. 

La început, totul merge bine. 

Piratul Negru izbuti să alunece, pe la exteriorul 
corăbiei, până lângă fereastra celor două prizoniere şi 
pătrunse uşor în cabină. Cela două femei îl aşteptau aşa că 


niciuna nu se sperie, la brusca lui apariţie. 

Pe figura prinţesei apăru chiar un zâmbet şi tânărul 
rămase o clipă în loc ne mai îndrăznind să facă un pas. 

— M-ati aşteptat? întrebă el. 

— Da, te aşteptam, cu nerăbdare. 

Acest răspuns, desigur, drăguţ fu anihilat de către 
servitoare, care nu avea aceleaşi motiv de a-l admira pe 
Piratul Negru. Simpatica femeie, care tremura de frică, 
crezu că a sosit momentul de a face, celui ce părea şeful 
bandiţilor, observaţii justificate: 

— Domnule, începu ea, este nedemn să ţineţi două 
femei prizoniere. Deoarece văd că ai influenţă asupra 
acestor oameni ordonă-le să ne conducă, imediat la Vera 
Cruz. Noi nu vă vom reclama şi, chiar sunt sigură că 
guvernatorul vă va oferi o recompensă în bani. 

Piratul Negru nu se putu abtine să nu surâdă. 

— Doamnă! îi răspunse el, apoi. Peste câteva minute 
vei părăsi corabia. Dar, înainte de orice trebuie să-mi 
răspunzi la o întrebare: şti să vâsleşti? 

Servanta deschise ochii mari, uimiţi. 

— Să vâslesc? N-am învăţat în viaţa mea un 
asemenea lucru. Femeile nu trebuie să vâslească niciodată 
în Spania. 

— Şi totuşi acum va trebui să conduci, singură, barca 
până la țărm. 

Apoi, întorcându-se înspre tânăra fată, el se scuză: 

— Eu nu pot să părăsesc corbia, de oarece absenţa 
mea ar fi observată şi asta v-ar trăda. O barcă vă aşteaptă, 
pe apă, în dreptul ferestrei. Coborâţi în ea. Ne aflăm, aici, 
la o jumătate milă de coastă. Vâslind cu nădejde puteţi 
ajunge într-un sfert de ceas. Pot să sper că veţi avea 
destulă putere să vâsliţi până la țărm? 

Tânăra fată îl privi drept în ochi şi el înţelese că ea îi 
va executa, punct cu punct, ordinele: 

— Deci, trebuie să plecaţi, continua el; este târziu. 


În altă ocazie, frumoasa spaniola n-ar fi dorit altceva 
decât să mai rămână puţin cu Piratul Negru, deoarece se 
simţea atât de bine încât s-ar fi putut crede că se află în 
camera de culcare a castelului părintesc, înconjurata de 
gardieni şi de servitori credincioşi. 

Ea întinse mâna Piratului Negru şi, în timp ce el se 
pregătea s-o ducă la buze, ea murmura, aproape cu 
tandreţe: 

— Îţi rişti viaţa, pentru mine. 

Piratul Negru îşi prelungi sărutarea pe mânuţa albă. 
Ridică apoi privirea şi spuse: 

— Că-mi risc viaţa nu-i nimic. Mi-aş da-o frumos 
pentru dvs. 

Un zgomot de paşi tulbură această scenă de 
dragoste. Cineva şoptea altuia ceva ce nu se putea 
înţelege. Piratul Negru îşi dădea seama că e timp să 
acţioneze. 

— Repede, spuse el, trebuie să plecaţi. 

Tânăra fată o linişti întâi pe servanta care tremura 
toată şi apoi cu ajutorul unei frânghii, pe care o susţinea 
necunoscutul ei salvator, cobori în barcă. La rândul ei, 
bătrâna femeie apucă acelaşi drum. 

Luna, până în acel moment, acoperită de nouri, ieşi 
într-o deschizătură a cerului întunecat şi aruncă razele 
sale deasupra apei. Marea opacă păru că se argintează. lar 
coasta apăru, o linie neagră şi lungă, udată de valurile 
agitate. 

Piratul Negru blestema aceasta lună care făcea 
evadarea dificila. Mai ales că şi cele două femei făcură 
destulă gălăgie, aşezându-se în barcă. Vâslele se afundară 
în apă, clipocind şi făcând mii de vălurele. 

Neliniştit, cu inima strânsă, el privea barca, prin 
fereastră şi murmură ca şi cum astfel ar fi putut să le 
gonească pe cele două prizoniere cât mai departe de 
corabie. 


— Repede! Grăbiţi-vă, pentru numele lui Dumnezeu. 

Barca se îndepărtă, clătinându-se, spre țărm. 

În aceiaşi clipă însă, un strigăt care-l umplu de 
disperare pe Piratul Negru, izbucni pe corabie. 

— Hola, ho! O şalupă părăseşte nava. 

Se gândi atunci că totul e pierdut. 

El Hablador rămăsese la pândă. Era prea şiret ca să 
creadă că Piratul Negru se declasase satisfăcut numai prin 
faptul că izbutise să amâne, pentru mai târziu, tragerea la 
sorţi. 

Reflectă. 

Ce-ar fi făcut el într-o ocazie asemănătoare? Desigur 
că ar fi organizat o evadare. Aşa, probabil, îşi spuse el, va 
proceda şi Piratul Negru profitând de întunericul nopţii. 
De aceia, imediat după apusul soarelui, el se postă lângă 
frânghii, la locul de unde asistase la explozia „Gloriei 
Cerului”. De acolo, domina întreaga corabie, putând să 
vadă tot ce se petrece şi, mai ales, să supravegheze 
cabinele de pe puntea din spate, unde se aflau cele două 
captive. 

Când Hermann îşi ocupase locul pe punte, plasat de 
MacTavish, EI Hablador se afla la postul său de o jumătate 
oră. Şi totuşi el nu-l văzu pe scoţian când lansase barca pe 
apă şi nici pe Piratul Negru alunecând de-a lungul 
ferestrelor. Abia când cele două femei se îndepărtară, îşi 
dădu seama de evadare. El scoase atunci strigătul de 
alarmă care aduse toată lumea pe punte. 

MacTavish, primul, îşi dădu seama de pericol şi 
înainte ca El Hablador să poată da explicaţii bandiţilor, el 
fugi să-l prevină pe Piratul Negru, urmând acelaşi drum ca 
şi tânărul său prieten. De la fereastră el îl văzu pe acesta, 
pregătindu-se să deschidă uşa şi să se repeadă, singur, 
împotriva primilor care ar fi năvălit în cabină. 

— Stai! Nu face asta, îi strigă MacTavish. 

Vederea bătrânului scoţian îi dădu, brusc, o idee 


Piratului Negru. 

— Prefă-te că eşti contra mea, zise el, ia pistolul şi 
întinde-l spre mine. 

MacTavish ascultă El se aşeză lângă uşă şi, 
amenințând cu arma întinsă, strigă: 

— Pe aici, băieţi! Am fost trădaţi. 

Era şi timpul. Pe scară şi în vestibul se auzeau deja 
paşii celor care se apropiau. Chemarea şefului de echipaj îi 
făcu pe bandiți să se repeadă în cabină. Acum toţi aveau 
dreptul în tragerea la sorţi şi fiecare voia să-şi apere şansa. 

Separat de asta, cuvântul trădare îi înflăcăra. 
Trădător este acela care poate trimite pe toată lumea la 
moarte, aşa că pedeapsa lui trebuie să fie imediată. 

El Hablador, trimise numai decât o ambarcaţiune 
care, condusă de vâslaşi solizi, ajunse pe fugare şi le 
prinse din nou. Tânăra fată încercase să se arunce în apă, 
dar unul din pirați o împiedică, şi în ciuda strigătelor 
servantei, fură readuse pe corabie. 

Când prizonierele urcară pe punte, prima lor privire 
se opri asupra Piratului Negru, legat de catargul cel mare. 
În jurul lui, străjuiau o grămadă de figuri amenințătoare. 
Mulţi dintre bandiți îşi scoaseră pistoalele şi, graţie unei 
minuni, încă nu le descărcaseră în capul său. EI Hablador 
dăduse însă ordine severe, în această privinţă. Ţinea să-şi 
savureze răzbunarea. 

Cel mai revoltat dintre pirați, era MacTavish. El nu 
înceta să-l înjure pe fostul său protejat şi, în fiecare clipă, 
cu greu se reţinea ca să nu se arunce lui şi să-l înjunghie, 
cu pumnalul. Nimeni nu putea să bănuiască astfel, ce rol 
jucase el în evadarea prinţesei. I se raportase lui El 
Hablador că el fusese primul care a pus mâna pe Piratul 
Negru şi Secundul şi felicită pentru vigilenţa depusă. 

Când MacTavish, de pe balcon, îi refuzase lui El 
Hablador dreptul de a o reţine pe prizonieră fără a se face 
o tragere generală la sorţi, acesta îşi propusese să se 


debaraseze, de scoţian, la prima ocazie. 

Dar acum nu mai era nevoie. 

Secundul îşi spunea că şeful de echipaj, era înainte 
de toate, păstrătorul tradiţiilor de pe bord şi că nu 
procedase astfel decât din prostie. Mai târziu, va vedea ce 
are să facă. Deocamdată, Piratul Negru era prins şi 
condamnat; acest fapt era mai mult decât suficient, ca să 
se simtă fericit. Cu mâinile la spate, stătea în faţa tânărului 
său rival pentru a hotări verdictul. Dar nu se putea decide 
să vorbească... „In sfârşit, jubila el, s-a terminat cu omul 
care mi-a distrus proiectele şi, numai prin prezenţa sa, mi- 
a nimicit toate ambițiile”... Unul din pirați voi să-şi înfigă 
cuțitul în pieptul prizonierului, dar El Hablador îl pocni 
atât de tare omul se rostogoli la zece paşi. 

Şi toată lumea pricepu că nimeni nu trebuie să spuie 
vreun cuvânt, ori să rişte un gest. 

Judecata urma să se facă, deci, conform legilor 
pirateriei. 

El Hablador, vorbi: 

— Bănuiesc că nu ai nimic de spus întru apărarea ta? 

Piratul Negru, care nu putea să se mişte de loc, 
izbucni în râs. 

— Mă gândesc, replică el, că aşi avea multe de spus, 
numai că încă nu e timpul să vorbesc. Sunt cam obosit. 
Mâine, dacă ai să vrei, ţi-aş putea servi nişte motive care 
te vor ului. 

In pofida teribilei sale crime, tânărul îi mai amuza pe 
bandiți. Furia unora se transformă într-o veselie 
gălăgioasă, dar nicidecum favorabilă acuzatului. 

— Nu eşti decât un mizerabil trădător, îl întrerupse 
El Hablador, şi îţi vei primi imediat pedeapsa care li se 
cuvine trădătorilor. 

— Iartă-mă, dar nu sunt chiar de aceiaşi părere cu 
tine, răspunse Piratul Negru. Dacă vrei, neapărat, să 
discutăm pe acest subiect, află că tu eşti un trădător 


pentru că ai vrut s-o opreşti pe fată pentru tine, ceea ce 
înseamnă că ai trădat prima lege a oamenilor de pe coastă. 

— Cunosc mai bine ca tine legile coastei... Femeia 
este a aceluia care a câştigat-o. 

— Da, dar tu i-ai deposedat pe cei care aveau drept la 
tragerea la sorţi. 

— Nu-i adevărat. 

— Ba da. Dacă Mohammed Pleşuvul ar mai trăi ar 
confirma acest lucru. Toţi tovarăşii noştri ştiu prea bine. 

Afacerea lua oare o nouă turnură? Cei doi rivali 
puneau accentul pe chestie de procedură în legile 
pirateriei. Un murmur străbătu printre bandiți, care 
pentru a doua oară cădeau pradă unor sentimente 
contradictorii. Dar crima era prea mare şi piraţii erau prea 
mult încredinţaţi că noul venit îi trădase, ca să se dea iar 
de partea lui. 

MacTavish luă din nou cuvântul. 

— lată, începu el cu o vehemenţă feroce. Acest 
tovarăş a abuzat de încrederea mea. L-am crezut cinstit şi 
credincios, dar merită moartea. S-a vorbit prea mult. 

Cei două sute de oameni izbucniră, într-un glas: 

— La moarte! 

El Hablador făcu un gest care înseamnă tăcere iar 
când liniştea fu restabilită se adresă Piratului Negru: 

— Vezi, nu eu sunt cel care te-a condamnat? 

Dar tânărul nu asculta. De câtva timp privirea sa era 
fixată asupra prinţesei care, împreună cu servitoarea ei, 
izbutise să ajungă în primul rând al bandiţilor. Şi ochii 
frumoasei fete, erau aţintiţi, la rândul lor, asupra 
condamnatului. Piratul Negru făcea tot ce-i sta în putinţă 
s-o convingă să nu-şi piardă speranţa şi avea în privirea sa 
o asemenea încredere în viaţă, atâta exaltare, încât, cu 
toată descurajarea ei, prinţesa se îmbujoră. Parcă nu-i mai 
venea să creadă că se află într-o situaţie disperată. Cu cât 
îl privea mai mult pe acest om curajos, cu atâta era mai 


sigură că tot el va triumfa. 

Şi totuşi ce putea el singur împotriva acestor oameni 
îngrozitori care, cu toţii, cereau capul său? Ea tremura, 
auzind freamătul care ducea, ca un ecou, condamnarea lui 
la moarte. Dar nu se descurajă. Există în durere, când totul 
e pierdut şi inimile nobile se revoltă, când nu mai apare de 
nicăieri nicio speranţă, când partida e definitiv pierdută, 
există în durere, spuneam, o clipă supremă, biruitoare, 
când ştii că vei învinge. Prinţesa nu era una din acele mici 
creaturi care se pierd. 

Dificultatea victoriilor îi dădea îndrăzneală. 

Şi, acum încă odată, ea se gândea cum ar putea fi 
utilă Piratului Negru, în ce mod ar putea să-i salveze viaţa. 

În primul rând, gândul i se îndreptă spre un mijloc ca 
el să-şi poată tăia legăturile. N-avea nicio armă ca să i-o 
poată strecura, dar observă în centura unuia din pirați 
mânerul pumnalului ieşind afară. Uşor, întinse braţul. 
Închise apoi mâna peste mânerul pumnalului şi trase încet 
acum arma şi aştepta un moment ca să i-o poată strecura. 

Judecata piraţilor fusese rostită şi, acum, urma să se 
procedeze la execuţie. 

Desigur nu putea fi vorba de alta moarte pentru 
trădător decât „scândura”. Aceasta era un fel de joc foarte 
amuzant pentru bandiți şi nu cerea prea mari instalaţii. Se 
împingea o scândură deasupra bastingajului, strâns fixată 
de punte; omul era apoi şi el împins pe această scândură, 
cu mâinile legate, o greutate atârnată de picioare, şi când 
ajungea la capăt cădea, bineînţeles în mare. 

Se pregătea deci acelaşi gen de execuţie şi pentru 
Piratul Negru. 

Scândura obişnuită, trasă de douăzeci de oameni, se 
afla la zece picioare distanţă de bastiment, deasupra apei. 
În câteva minute totul era gata şi condamnatul fu dezlegat 
de catarg; i se fixă apoi o greutate de piciorul drept, cu 
ajutorul unei sârme şi i se legară mâinile la spate. Pe urmă 


fu tras spre scândură. 

În acel moment însă tânăra fată se apropie de Piratul 
Negru, ca şi cum ar fi vrut să-şi ia, un ultim adio. 

— Loc, loc, strigă MacTavish ironic, să-i lăsăm pe 
aceşti doi cocoşei să-şi spuie noapte bună înainte de 
culcare. 

Gluma avu succes. 

Bătrânul scoţian o observa pe frumoasa femeie. El 
văzuse că apropiindu-se de Piratul Negru ţinea în mână un 
cuţit şi se gândi că se comportă admirabil. Din nefericire 
gestul prinţesei fu remarcat şi de unul dintre pirați. Care 
se ridică pentru a-i smulge arma din mână. Şeful 
echipajului sesiză situaţia şi se repezi el înainte. 

— Ah! Canalie, izbucni el, te-am văzut, vrei să-l 
salvezi. 

Apoi, repezindu-i pe bandiți, care ar fi vrut să-i 
sfârtece pe cei doi prizonieri, el continuă cu acelaşi ton 
furios: 

— Plecaţi de-aici; mă însărcinez eu cu domnişorul 
acesta. În primul rând cred că cel mai nimerit este să-l leg 
la ochi. 

Cu o mişcare de furie nestăpânită el smulse 
pumnalul, care se afla acum în mâinile Piratului Negru. 
Apoi, cu o incomparabilă prezenţă de spirit, scoţianul 
utiliză toate circumstanţele pe care i le permitea singurul 
său braţ valid. El băgă pumnalul în centură, astfel ca tăişul 
să rămână spânzurat în aer. Scoase apoi o batistă din 
buzunar şi începu să înfăşoare cu ea ochii tânărului. 
Pentru asta el trecu în spatele condamnatului care, în timp 
ce MacTavish îi înnoda batista peste ochi, îşi frecă 
legăturile mâinilor de ascuţişul cuţitului fixat de centura 
şefului de echipaj. 

— Voi face un nod alunecos la greutatea legată de 
picior, mai şopti scoţianul la urechea prizonierului. 

Plecându-se, ca pentru a controla dacă ghiuleaua e 


bine fixată de picior, în loc să strângă şi mai mult nodul 
existent, el îl desfăcu şi îl înlocui cu o buclă care putea 
aluneca cu uşurinţă de pe piciorul tânărului, după ce va fi 
căzut în apă. Apoi, ridicându-se, el strigă: 

— Drum bun, trădătorule! Du complimente, din 
partea mea, tuturor peştilor. 

În aceeaşi clipă Piratul Negru îi şopti: 

— N-o părăsi din ochi până mâine la prânz. 

El Hablador, care se plictisise aşteptând îl ceru pe 
trădător. Calm, cu ochii strălucitori de bucurie, el îl 
împinse pe scândură şi îl sili să meargă spre capăt 
împungându-l cu vârful ascuţit al sabiei sale. Piratul Negru 
înainta cu greu, ca şi cum, de astă dată, tot curajul i-ar fi 
dispărut. 

Nu scoase niciun cuvânt şi juca cu mare artă rolul 
unui om înspăimântat de groaza morţii. 

Un singur pas îi mai rămase să facă, înainte de 
marele salt. Secundul regreta vizibil că jocul se sfârşeşte şi 
îşi oferi luxul unei scurte pauze. 

— Mâine, spuse el, voi celebra nunta mea cu 
prinţesa. 

Piratul Negru nu răspunse. El plecă numai capul, ca 
un om resemnat cu inevitabila fatalitate. 

El Hablador împinse iar sabia. 

Condamnatul tresări, făcu un pas care întâlni vidul şi 
se prăbuşi în mare. 


__ PARTEA DOUĂ 
Inapoierea Piratului Negru 


CAPITOLUL I 
MacTavish capătă insomnie 


El Hablador scăpase de un mare pericol. 
Acum nu mai era preocupat decât de gândul fetei, pe 


care nu ştia încă cum să facă ca să fie, precis, a lui. Pentru 
un om ipocrit şi îndemânatec ca el, acest proiect nu părea 
irealizabil. Trebuia să se gândească la mijloc. 

De ce să bruscheze lucrurile? Corabia era acum 
liniştită, deoarece legea nu fusese călcată şi, el ştia prea 
bine că, oricând, poate cumpăra conştiinţa şi scrupulele 
oamenilor săi. Desigur că, cu toţii, erau sensibili la 
frumuseţea unei femei, dar acum era vorba de o femeie 
pentru două sute de oameni. Dacă ar da sau numai ar 
promite fiecăruia câte zece piese de aur, cu siguranţă că 
marea majoritate - ba poate chiar cu toţii - ar renunţa la 
şansele lor infime, faţă de o recompensă palpabilă. 

Da, ăsta este mijlocul de a-i convinge. 

Scăpat de inamicul său îşi putea permite însă luxul 
de a nu se grăbi. Om schimbăcios, laş în faţa acţiunii 
energice, el nu se simţea chemat decât pentru intrigă. Se 
hotări deci să aştepte. 

Totuşi se duse să facă un tur pe lângă cabine, unde 
se întâlni cu MacTavish. Îşi încruntă sprâncenele. 

Iar îi stătea în cale acest scoţian bătrân? 

— Tu? întrebă el. Precum văd eşti veşnic împotriva 
mea? 

MacTavish păru mirat. Ridică mâna ca pentru a jura 
că nu s-a gândit niciodată la acest lucru şi spuse că 
procedează astfel în interesul tuturor. 

— Cu flăcăii care ne înconjoară e neapărată nevoie să 
luăm măsuri, făcu el. Mă crezi mai prost decât sunt? îi 
liniştit mâine vom aranja lucrurile. Numără piesele de aur 
pe care le ai de rezervă, împrăştie-le mâine cu dărnicie şi 
spaniola va rămâne a ta. 

Era tocmai ceea ce gândea şi Secundul, iar dacă 
MacTavish ar fi putut ghici gândurile nu trebuia să 
vorbească altfel. 

El Hablador, mai îndrăgostit decât fusese cândva, se 
prefăcu că-l crede prieten pe MacTavish, dar se hotărî să 


nu-l piardă o clipă din vedere. Aceeaşi decizie o luase şi 
scoţianul, la rândul său. 

El îl văzuse pe Piratul Negru căzând în apă, îl 
urmărise mai mult decât toţi ceilalţi şi, în depărtare, i se 
păruse că vede o formă înotând către țărm. Aşa cum îl 
cunoştea el pe noul său prieten era convins că scăpase 
precis de la moarte. Bazat pe această impresie, el îndrăzni 
chiar, în cursul unei scurte întrevederi cu prinţesa, să-i dea 
curaj şi s-o asigure că cel care o protejase era salvat. 
Acum, când Piratul Negru lipsea, el trebuia să-l 
înlocuiască. Ah! MacTavish regreta că nu are cu patruzeci 
de ani mai puţin. Îi venea să se blesteme că-şi petrecuse 
toată viaţa pe această corabie, în loc să viseze, cum făcea 
în timpul copilăriei, la conducerea unei mici ferme, în ţara 
highlanzilor, unde să-l alinte o nevestică, dulce la 
îmbrăţişat, şi care l-ar fi împiedicat să-şi bea paharul 
cotidian de bere. 

Acum i-ar fi plăcut servitoarea prinţesei. 

Găsea că e o femeie simpatică, care l-ar putea face 
fericit. Într-un cuvânt o socotea pe gustul său şi, dacă 
tânărul lui prieten Piratul Negru se îndrăgostise de 
prinţesă, de ce el, MacTavish, n-ar încerca să intre în 
bunele graţii ale servitoarei? 

Sufletul său, înăsprit de anii pierduţi în piraterie, nu-i 
spunea de loc că momentul e rău ales pentru a vorbi de 
dragoste. Pentru el, ceea ce văzuse, nu se diferea cu nimic 
de alte mii de scene identice, la care fusese martor. 

Un infirmier doarme destul de bine în mijlocul 
bolnavilor care gem. 

MacTavish, dacă devenise prietenul celor două femei 
şi al Piratului Negru, nu credea că trebuie să-şi ucidă 
timpul cu un lucru, relativ banal. Şi apoi, el era un om care 
avea încredere. În piraterie nu trebuie, niciodată, să 
disperi, deoarece, dacă te-ai angajat în jocul morţii, 
scăparea soseşte destul de des. 


De ce să-şi facă necazuri, când, oricum, era în 
mâinile lui Dumnezeu. 

El riscă totuşi o declaraţie în formă de perifrază care, 
ca să fim sinceri, rămase puţin obscură. 

— Sunt oameni, spuse el, care au căutat, multă 
vreme, o femeie fără s-o găsească, şi care au găsit-o atunci 
când n-o mai căutau. 

Servanta îl privi uimită, întrebându-se ce poate să 
însemne asta iar MacTavish nu mai insistă. 

El îşi frecă nasul, conform obiceiului, şi clipi din ochi 
de mai multe ori, încât nasul şi ochii i se înroşiră complet. 
Apoi, încurcat, ieşi din cabină. 

Cu cât evenimentele se precipitau, cu atât se 
schimbau deriziunile care urmau să se aplice. Sub tropice, 
piraţii îşi petrec de obicei nopţile pe punte, visând. 

Care puteau fi oare visele lor? 

Ce imagini de luptă feroce sau de pedeapsă 
nemaipomenită le împlinea nopţile? 

Câteodată, unul din pirați, aflat în plin coşmar, alerga 
de la un cap la celălalt, strigând cuvinte fără noimă, pradă 
unui fel de nebunie, şi se aruncă asupra camarazilor săi. În 
asemenea cazuri, piratul era lovit cu o măciucă în cap, în 
loc de narcotic, drept pedeapsă că a tulburat somnul 
tuturor. 

De cele mai multe ori însă, bandiții jucau zaruri, 
noaptea întreagă, până în revărsatul zorilor. Tăcuţi, 
aproape nemişcaţi, ei aruncau, pe rând, micile pătrate de 
fildeş şi, astfel, norocul trecea din mână în mână. Erau, 
printre ei, unii prin care şansa îi făcea mai bogaţi decât 
oricare din regii pământului şi care, două zile mai târziu, 
nu mai aveau nicio para chioară. Atunci aşteptau o nouă 
pradă ca să poată reîncepe, şi mai ahtiaţi, jocul. 

Alţii, când lupta precedentă fusese norocoasă, îşi 
petreceau nopţile bând şi cântând. 

Dar, când mările erau pustii şi, timp de săptămâni 


întregi, nu aveau nicio captură şi nicio luptă de susţinut, 
cu greu izbuteau căpitanii să-şi ţie oamenii în frâu. 
Trupurile revenite strigau de oboseală. Acestor brute ca să 
fie odihnite, le trebuia activitate continuă. Farnientele le 
măcinau nervii şi îi făceau fiare turbate. Atunci, izbucneau 
revolte care se transformau, de cele mai multe ori, în 
bătălii teribile, în care mureau nenumărați oameni, ucişi, 
fie de camarazii lor, fie chiar de căpitan care încerca să 
reprime încăierarea. Piratul nu moare întotdeauna numai 
spânzurat de autoritatea maritimă care-l prinde ci şi de 
glontele căpitanului său, în caz de rebeliune. 

De la dispariţia Piratului Negru corabia era calmă. 
Prea multe evenimente se succedaseră în două zile ca 
oamenii să mai aibă nevoie de o diversiune. Aventurile 
trăite le ajungeau, deocamdată. 

El Hablador traversă puntea şi se duse să se aşeze pe 
un butoi, lângă proră. MacTavish, care şedea la pupa 
vasului, lângă cabine, văzând că Secundul nu intenţionează 
să schimbe locul, se instală comod. 

Noaptea albastră, cobora alene peste acest echipaj al 
crimei. Stelele păreau atât de depărtate încât, bătrânul 
scoţian ameti, încercând să le contemple. Şi atunci, el se 
lăsă pradă amintirilor. 

Cât de departe era acum gândul sau de mările de 
Sud! Cât de străin era el acum de aceste locuri 
înveşmântate în aur şi sânge. MacTavish rătăcea, cu 
gândul, lângă colinele de un verde atât de aspru, că pare 
pictat direct pe sol, lângă ploile primăverilor proaspete, 
ploile atât de dulci ale Scoției care împrospătează trupurile 
ostenite, care spală acoperişurile de ardezie, şi care nu se 
găsesc niciodată sub cerul tropicelor. Niciodată ploaia 
patriei sale n-a venit să-l găsească pe aceste meleaguri. 
Doar aversele de apă fierbinte, care se prăbuşeau peste 
valurile negre şi gălăgioase ca şi peste corabia ce oscila tot 
timpul uraganului, în campamentul de lângă țărm, au venit 


să-i ţie de urât. 

MacTavish visa şi totul se învălui, brusc, în ceața. 
Prospeţimea tablourilor se pierdu într-un abis întunecos. 

— Ho! Ho! 

Se trezi, De fapt nu aţipise decât o clipă, dar crezu că 
a adormit un secol. Era periculos, ceea ce făcuse. Nu 
trebuia să doarmă. Repede, privi dacă Secundul se afla în 
acelaşi loc. EI Hablador nu se mişcase. Până în prezent 
deci, nimic rău nu se putuse întâmpla. Totuşi nu trebuia să 
aibă nicio scăpare din vedere. 

Dar cum să facă ca să nu adoarmă? 

În timp ce se gândea la cel mai simplu mijloc de a 
combate somnul, el simţea cum e cuprins de toropeală. 
Brusc, o idee îl trezi. 

Remarcase că de câte ori i se făcea somn, întâi capul 
şi apoi tot corpul se prăbuşeau într-o parte, până când 
ajungea în poziţie orizontală, singura normală pentru 
dormit. 

— E simplu! exclamă el, n-am decât să rămân în 
picioare. 

Totuşi luă o jumătate de măsură, deoarece se aranjă 
că nu mai bustul să-i stea drept, punând în dreapta şi în 
stânga diferite obiecte care să-l împiedice să se întindă. În 
faţă instală o sabie, fixând-o în perete, că dacă ar fi 
încercat să se prăbuşească înainte arma să-l readucă la 
cunoştinţă. Pentru spate un pumnal urma să facă acelaşi 
serviciu. 

Rămânea capul. 

Capul, MacTavish remarcase acest lucru, poseda 
supărătoarea proprietate că se prăvălea totdeauna înainte. 
El înfipse, de aceia, în centură, un al doilea pumnal, cu 
vârful în sus, care urma să-l înţepe în nas dacă s-ar fi ţinut 
de vechiul său obicei: dormitul cu bărbia rezemată de 
piept. 

Astfel, era asigurat că nu mai poate adormi. 


De fiecare dată când ochii i se îngreuiau şi capul i se 
cufunda într-un fel de ceaţă, MacTavish simţea o pişcătură. 

Era lama sabiei sau a pumnalelor care-şi făceau, 
conştiincios datoria. 

El arunca atunci o privire, ca să vadă dacă Secundul 
nu se mişcase de pe locul lui şi, văzându-l tot acolo, se 
liniştea. 

El Hablador nu trebuise să facă niciun efort ca să se 
menţină treaz. 

Capul său era plin de proiecte ambiţioase şi de 
dorinţe, care nu-i lăsau să doarmă. 

CAPITOLUL II 
Noaptea Piratului Negru 


Când se precipitase în mare, Piratul Negru se lăsă să 
fie înghiţit de apă. Cel mai bun lucru, era să-i facă pe pirați 
să creadă că s-a înecat. Deoarece era un înotător de clasă 
putea să stea cu uşurinţă câtva timp sub apă fără să i se 
întâmple nimic. Ghiuleaua, care-i fusese legată de picior, 
alunecase singură. 

Când se simti liber, el ieşi prudent la suprafaţă şi, în 
loc să înoate spre țărm, se apropie de corabie. Voia să 
ajungă până lângă ea. El ştia prea bine că bandiții 
aşteptau, sus pe punte, ca doar să reapară deasupra apei 
pentru a-i trimite un glonte în cap. În momentul în care 
plonjase, mai multe focuri şi fuseseră descărcate asupra lui 
dar, din fericire, niciunul nu-l nimerise. 

Înotând pe sub apă, simți deodată un corp tare: 
ajunsese lângă corabie. Hotărât, Providența era cu el. Se 
decise să mai aştepte câteva minute, în acel adăpost până 
când emoția cauzată de execuţie, se va fi calmat, pe bord. 
Auzea, de acolo, vocile piraţilor, care se felicitau pentru 
moartea trădătorului şi care, ca simplu amuzament, mai 
trăgeau încă focuri de pistol în apă. 

Auzi chiar urlete. 


Din glumă, un pirat zburase degetul unui tovarăş, cu 
un glonte, ceea ce avu ca rezultat un duel, care se termină 
cu moartea ambilor adversari. 

Piratul Negru se depărtă de corabie abia când fu 
sigur că nimeni nu supraveghează împrejurimile. Apoi, nu 
mai pierdu nicio secundă. Înotând viguros, o porni hotărât 
la drum. Abia trecuse un ceas după miezul nopţii şi se afla 
în faţa țărmului sleit de puteri. Nu recunoştea însă locul. 
Desigur, îşi reamintea că este pe drumul bun, dat habar nu 
avea în ce direcţie trebuie s-o apuce. Şi nimeni nu se găsea 
prin împrejurimi, ca să întrebe pe unde s-o ia. 

O porni la întâmplare. Timpul era preţios. 

Deodată, după ce străbătuse un taluz stâncos, el 
văzu, în faţa lui, o lumină, arzând într-un fel de vale. Se 
îndreptă imediat într-acolo, sărind peste gropi şi 
traversând un soi ciudat de stepă, presărată cu pomişori 
spinoşi care îi sfâşiau picioarele. 

Lumina provenea de la o torţă de răşină înfiptă într- 
un cerc de fier aflat pe poarta unei posada - han la drumul 
mare. 

Piratul Negru împinse uşa şi înainta spre o femeie 
bătrână, care se ridică la sosirea lui şi-l privi cu o teamă 
destul de vizibilă. El n-avusese însă timpul să se gândească 
la toaletă în care se prezenta. Hainele încă ude, ce se 
lipiseră de corp, cămaşa sfâşiata ce-i atârna pe spate, 
descoperind un bust atletic şi precipitarea cu care 
pătrunsese în încăpere, întrebând pe unde s-o ia spre Vera 
Cruz, nu pleda de loc în favoarea sa. Femeia socoti că se 
găseşte în faţa unui brigand urmărit de poliţie şi se grăbi 
să întindă braţul în direcţia nordului. Ea se aştepta, dintr-o 
clipă într-alta, să-l vadă scoțând un pistol cu care s-o 
amenințe: punga sau viaţa. 

Dar Piratul Negru se gândea ia cu totul altceva. După 
ce se lămuri în ce direcţie trebuie s-o apuce ca să ajungă la 
guvernator, el întrebă: 


— Aveţi un cal? 

Bătrâna clătină capul negativ. 

— Nu, nu, n-avem cal. 

— Nu cer să mi-l daţi aşa, vreau să-l cumpăr. 

Dar femeia continua să clatine din cap, 
încăpăţânându-se în negare. 

— Nu; nu, n-avem cal. 

El tremură de nerăbdare. Auzise un nechezat chiar în 
momentul când ajunsese acolo şi îşi dădea prea bine 
seama că bătrâna minte. Nu avea însă vreme să discute 
inutil. Se hotări deci să recurgă la mijlocul cel mai rapid. 

Scoţând punga din buzunar, el deşertă o grămadă de 
dubloni pe masă şi trăgând apoi uşa, o încuie pe femeie 
înăuntru, cu cheia. O auzi strigând imediat după ajutor, dar 
nu se alarmă. 

Găsi un cal, împiedicat într-un grajd de scânduri şi, 
fără nicio remuşcare, sări pe spatele animalului, destul de 
scump plătit. Era un cal frumos, alb, cu picioare solide, 
care putea face uşor o cursă îndelungată. Piratul Negru se 
asigură de acest lucru de la prima vedere, ca şi de starea 
lui de curăţenie. Apoi o porni spre nord. 

Şoseaua era uşor de străbătut; el preferă să meargă 
de-a lungul țărmului. Nisipul umed îi servea de pistă 
uşoară şi proaspătă, aşa că armăsarul părea mulţumit de 
acest galop în toiul nopţii. Nenorocirea era că Piratul 
Negru nu cunoştea exact distanţa pe care trebuia s-o 
parcurgă. Nimeni, nu se afla pe coasta pustie, ca să-i dea 
vreo informaţie. 

El mergea întruna, de timp îndelungat şi calul nu 
dădea niciun semn de oboseală. 

Abia la o oră înainte de ivirea zorilor, tânărul îşi dădu 
seama că se apropie de un oraş: întâlnise un drum 
carosabil, pe marginea căruia erau presărate mici grădini 
şi căsuțe adormite. 

Se opri într-o piaţetă în mijlocul căreia se afla o 


biserică, şi începu să strige: 

— Hola ho! Hei, cineva... Foc! 

El făcu o gălăgie atât de infernală, obligându-şi calul 
să se cabreze şi să lovească cu copitele de pământ, încât 
mai multe capete apărură la ferestre. 

Adresându-se tuturor, în bloc întrebă: 

— Încotro e Vera Cruz? 

O voce furioasă îi răspunse: 

— Pentru asta ne-ai deşteptat? 

Piratul Negru n-avea timp să parlamenteze. El 
izbucni: 

— Spuneţi-mi unde este Vera Cruz! E vorba de viaţa 
voastră, a tuturor. 

Asta era de ajuns ca să aprindă puţin imaginaţia 
acestor oameni cumsecade. O voce care-i păru 
tremurândă, îl lămuri: 

— Ocoleşte biserica şi apoi ţine-o drept înainte. 

— Mai e departe? 

— La un sfert de oră de galop. 

Era în regulă. El se avântă, fără să mulţumească 
nimănui, fericit că e aproape de sfârşit. Calul de altfel 
începea să se resimtă de efortul făcut, galopul îi devenise 
penibil şi gâfâia teribil. Nu era însă momentul de a se opri 
din drum. Piratul Negru împinse, cu îndârjire, şi ajunse 
spre zori la porţile oraşului. 

Porţile oraşului se deschideau când trecuse Puerta 
del Sol - poarta soarelui. În acele vremuri oraşele erau 
păzite, de teama loviturilor pe care le dădeau piraţii, nu 
numai pe mare, ci şi pe uscat. Tânărul se-ndrepta spre un 
soldat care îi bara drumul. 

Nu se lăsase intimidat, însă socotise că e mai nimerit 
să coboare şi să dea explicaţiile cuvenite. 

Ceru să vorbească cu ofiţerul de serviciu şi când se 
găsi în prezenţa acestuia avu o convorbire foarte animată, 
care părea să intereseze foarte mult pe ofiţer; apoi, pe jos, 


o porniră împreună în direcţia pieţei principale. 

x x * 

Guvernatorul coloniilor Spaniei nu se trezise încă. 

În ajun se culcase foarte târziu, deoarece asistase la 
un divertisment galant sosit tocmai din Sevilia şi care îl 
amuzase nespus. 

Toate faptele de altfel erau de natura să-i facă viaţa 
plăcută pe aceste meleaguri, cu singura excepţie a 
prezenţei piraților care obligau să scrie rapoarte 
voluminoase şi să le expedieze guvernului Majestății Sale. 
Dacă această calamitate n-ar fi existat viaţa i-ar fi fost 
extrem de agreabilă. Din nenorocire piraţii îl împiedicau 
adesea să doarmă şi îi provocau multe neplăceri. Întrucât 
guvernatorul era un om conştiincios, ordonase valeţilor ca, 
imediat ce ar auzi vorbindu-se despre pirați să-l trezească 
fără întârziere. 

Datorită acestei dispoziţii ofiţerul care-l însoțea pe 
tânărul nostru fu bine primit şi un şambelan îşi asumă 
misiunea de a-l scula pe guvernator. 

Excelenţa Sa fu trezită din reveriile sale prin ateste 
cuvinte: 

— Domnule guvernator, piraţii! 

Acest cuvânt prezenta un fel de putere magică, 
deoarece la auzul lui, Excelenţa Sa se ridică dintr-odată. 

— Unde sunt? întrebă el. 

— In palat. 

Fără să vrea, guvernatorul făcu un gest de parcă ar fi 
vrut să-şi încheie gulerul cămăşii şi nu putu să-şi reprime o 
uşoară tremurătură. 

— Cum în palat? 

Şambelanul explică: 

— Vreau să spun Excelenței Voastre că se află aci un 
pirat, trimis de pirați, pentru a ne informa cum putem 
prinde pe pirați. 

Ascultând aceste explicaţii încurcate ale 


şambelanului, guvernatorul nu înţelese nimic; de altfel nici 
şambelanul nu reţinuse, din informaţiunile ofițerului, 
altceva decât că trebuie să-l deştepte pe şeful său. 

Excelenţa Sa pricepu că afacerea nu prezintă riscuri 
prea mari, dar că se impune s-o rezolve cât mai curând. Se 
îmbrăcă în grabă neglijând chiar oarecari amănunte de 
toaletă, şi întreba pe şambelan unde se află piratul. 

— În sala de jos, d-le guvernator, răspunse acesta. Se 
pare că a început să fie nerăbdător. 

— Crezi? 

— Da, căci umblă în lung şi-n lat, şi a azvârlit deja un 
vas de argint la pământ. 

Guvernatorul se grăbi, dorind înlăturarea devastării 
mobilierului său. 

Ziua îşi răspândea lumina din nou, căci pătrunse în 
cameră. 

Observă doi oameni, care la intrarea lui se înclinară. 
Unul dintre ei purta uniforma trupelor regulate. 

Celălalt afişa îmbrăcămintea pe care o cunoaşteţi şi 
care, desigur, nu era aceea a unui om ce se prezintă, în 
audientă, unei importante personalităţi. 

Guvernatorul se aşeză. Era unul dintre acei oameni 
care păstrează o anumită formă a protocolului chiar faţă 
de un pirat. 

— Apropiaţi-vă, să vă văd mai bine şi comunicaţi-mi 
ce vă aduce aci. 

Piratul Negru făcu un pas înainte şi se plasă în plină 
lumină. 

Atunci se petrecu un fapt aproape de necrezut. 

Abia-l zărise guvernatorul, şi se ridică de pe scaun 
contemplându-i cu atenţie, figura care-i părea cunoscută. 

Piratul Negru surâse. Atunci guvernatorul nu mai avu 
niciun fel de îndoiala şi ridicându-se complet într-o 
atitudine de diferenţă, exclamă: 

— Chiar dvs. sunteţi, d-le duce? 


Piratul Negru se apropia şi îi întinse, foarte familiar, 
mâna. 

— Da, domnule guvernator, nu vă înşelaţi. Chiar eu 
sunt. De altfel, tot eu sunt şi piratul. 

Excelenţa Sa nu-şi credea ochilor şi halba ia: 

— Şti ca circula zvonuri despre moartea dvs? 

— Ştiu. 

— A fost chiar înmormântat cineva, în locul dvs. 

— Imposibil. 

— Ba da. Nu mai târziu decât ieri, un cadavru care 
purta inelul dvs. în deget a fost azvârlit de mare pe coasta 
de Nord. 

Piratul Negru se gândi la căpitanul corăbiei căruia îi 
încredinţase scrisoarea şi inelul; cadavrul fusese găsit cu 
siguranţă de pescari, care se mulţumiseră să-l aducă la 
cetate. Acum nu avea însă timp să elucideze complet 
această chestiune. Trebuia acţionat fără întârziere. 

— Scuzaţi-mă, zise el, însă am posibilitatea să vă ajut 
la prinderea bandei lui Calao şi la liberarea unei prințese a 
cărei identitate îmi este necunoscută, dar care este 
prizonieră, pe vasul piraţilor. 

Guvernatorul îşi frângea mâinile, pradă unei agitaţii 
profunde. 

— O fi vorba de prinţesă a cărei sosire mi-a fost 
anunţată pentru ieri. Am aşteptat-o, însă corabia ei n-a 
sosit. 

Piratul Negru murmură cu o voce seacă: 

— Să dea Dumnezeu să o vedeţi sosind, astăzi. Dar 
tare mi-e teamă că nu veţi mai avea niciodată veşti despre 
această corabie. Inelul regăsit în mâna mortului mă face să 
bănuiesc o nouă trădare. 

Guvernatorul reluă: 

— Ce este cu prinţesa? 

— După câte ştiu este teafără; trebuie să ne grăbim 
însă, dacă doriţi s-o salvăm. 


— Ce avem de făcut? 

— Câte galere de război posedaţi? 

— Avem aci două şi una la Porto Nuevo. 

— Câţi soldaţi? 

Guvernatorul se frământă mereu: 

— Din nefericire niciunul. Toţi sunt în munţi. 

— În urmărirea bandiţilor? 

— Nu. Sunt plecaţi la vânătoare. Avem astăzi o mare 
sărbătoare în garnizoană şi, afară de circa o sută de 
oameni de gardă, restul a luat concediu. 

Piratul Negru făcu un gest de nepăsare. 

— Ei bine, zise el. În cele din urmă mă voi mulţumi şi 
cu o singură galeră, dacă este echipată cu oameni curajoşi. 

Guvernatorul i se puse la dispoziţie. 

— Una din ele va fi gata într-un sfert de oră, zise el. 
O vom lua pe cea mai rapidă. În ceea ce priveşte echipajul 
îl veţi alege singur. 

Piratul Negru porni cu guvernatorul în direcţia 
portului. În drum, ca de obicei, îşi concepu planul de 
acţiune în perfect acord cu mijloacele de care dispunea. 

Portul era scăldat în soare. Într-o strâmtoare se aflau 
adăpostite cele două galere de război. Una era grea şi 
masivă, cealaltă fină şi uşoară. Pe aceasta din urmă căzu 
alegerea Piratului Negru. 

— Câţi oameni poate cuprinde? întrebă el. 

— O sută douăzeci, inclusiv cârmaciul şi comandantul 
artileriei. 

— Nici nu-mi trebuie mai mulţi. Acum vă voi cere 
permisiunea de a-mi alege oamenii după aprecierea mea şi 
de a-i conduce după cum voi crede eu de cuviinţă. 

Guvernatorul se înclină. 

— Cum veţi crede, domnule duce. 

Piratul Negru îşi alese vâslitorii, toţi oameni robuşti 
care purtau ca uniforma, o centură largă de piele susţinută 
de nişte bretele ce le acopereau torsul gol. 


— Care sunt cei mai buni înotători? întrebă Piratul 
Negru. 

Toţi - erau aproape trei sute - ridicară mâinile. 

— Adevăraţi peşti, confirmă şi guvernatorul. 

Piratul Negru alese deci pe cei mai solizi şi se îngriji 
de înarmarea lor. 

Nu avea decât nişte pumnale lungi, mai mult cuțite 
decât baionete, dar care, în mâinile lor, constituiau o armă 
teribilă. 

Fuseseră aleşi mai mult pentru vâsle decât pentru 
luptă. 

Galera avea două tunuri, unul la pupa, celălalt la 
proră şi pe puntea care se-ntindea de-a lungul 
bastimentului luară loc, aproape o sută de soldaţi. 

— Voi prinde pe pirați cu ajutorul vâslaşilor. Domnule 
guvernator, veţi face plăcerea de a asista la bătălie? 

Guvernatorul era prea viteaz ca să se priveze de o 
asemenea plăcere. 

— Sper că nu doriţi să lipsesc de la eliberarea tinerei 
prințese? făcu el. 

Aceste cuvinte avură darul să înfierbânte şi mai mult 
pe tânărul nostru prieten, care înteţi pregătirile. Cu 
dibăcie şi precizie explică vâslaşilor ce aveau de făcut şi 
aceştia se arătară hotărâți şi bucuroşi să-l asculte. 

Se părea că ordinele primite avură darul să le placă 
enorm, căci păreau foarte bucuroşi să asiste la această 
serbare, care le picase pe neaşteptate. 

În mai puţin de jumătate de oră, corabia porni la 
drum. 

In ultimul moment, Piratul Negru renunţase la 
prezenţa guvernatorului. 

— Voi fi obligat, exclamă el, să scufund această 
galeră, aşa că mi-ar fi foarte neplăcut să vă expun 
eventualităţii de a lua o baie rece. Urmaţi-ne la o distanţă 
oarecare pe bordul celeilalte galere, şi, veţi urca pe 


corabia piraţilor după ce o voi fi capturat. 

Guvernatorul acceptă această condiţie, cam fără voie, 
căci ar fi vrut să ia parte activă la luptă. Totuşi se arată 
ascultător ordinelor Piratului Negru, căruia părea că-i 
poartă un respect deosebit. 

Soarele se ridicase de-a binelea, când vâslaşii 
începură să rameze din toate puterile, în plină mare; 
Piratul Negru indica direcţia. El ştia unde va putea să 
întâlnească bastimentul inamicilor, dar se temea ca 
acestea să nu fi ridicat ancora, în timpul nopţii. 

Deşi avea încredere în buna credinţa lui MacTavish, 
el cunoştea viclenia lui El Hablador şi se temea de ea. 

— Grăbiţi-vă! Vâsliţi mai tare! 

Şeful înotător, care ritma vâslitul, agită bastonul său 
întocmai unui şef de orchestră care indică cadenţa mişcării 
şi îi grăbi astfel pe rameri. Piratul Negru le promisese, 
tuturor, un spectacol de rară frumuseţe, ceea ce îi făcea să 
se zorească cât mai mult, mai ales că era pentru prima 
oară când se duceau să captureze un vas de pirați. 

Erau orele zece când Piratul Negru ordonă să se 
ridice ramele. El observase coasta insulei, care îi 
reamintea atâtea triste evenimente. 

Scrută orizontul şi golfurile țărmului. Într-unul din 
aceste golfuri urma să descopere doar corabia piraţilor. 
Brusc, ochii îşi reamintiră de locul unde cu două zile 
înainte, capturase, el singur, corabia spaniolilor. 

— Incet, nu faceţi gălăgie. 

Galera înainta - în tăcere, apropiindu-se de coastă, 
până lângă stânci. Părea o pasare uşoară, cu zeci de aripi, 
care trecea razant deasupra apei spre a-şi surprinde 
prada. Admirabilul bastiment de război, prelungit ca un ac, 
mult afundat în apă, prezentând prea puţină suprafaţă ca 
ţintă ghiulelelor, evolua cu uşurinţă demnă de admirat. 

Piratul Negru, instalat în faţă, simţea că stăpâneşte 
acest instrument perfect şi pe toţi cei dinăuntru. Era sigur 


că vă fi urmat cum era de sigur că va învinge. 

— Opriţi! 

Vârful galerei depăşi un colţ de stâncă şi, în faţă, 
apăru o pânză care era trasă pe catarg, cu ajutorul unui 
scripete. 

— Vor să pornească, murmură tânărul. 


„„„Manevra de plecare fusese ordonată de El 
Hablador. 

În clipa în care se crezu scăpat de inamicul său, el 
numai voi să rămână în acele paragini. Dintr-un moment 
într-altul puteau îi surprinşi, afirma el, aşa că n-avea nicio 
noimă să mai întârzie acolo. MacTavish nu găsea niciun 
motiv serios să-l contrazică. Din fericire pânzele corăbiei, 
tăiate de Piratul Negru la capturare, trebuiau reparate şi 
asta le ceru mai bine de trei ore. Şeful echipajului, de 
altfel, le mai deranja şi el de câteva ori sub diferite 
pretexte aşa că nava, pe care El Hablador avusese intenţia 
s-o pornească în zori, nu putuse fi gata decât la amiaza. 

Secundul era prea ocupat ca să se intereseze prea 
mult de prizonieră. El nu voia să atingă chestiunea fetei 
faţă de tovarăşii săi, până ce nu vor fi ajuns într-un alt loc, 
ca să nu trezească susceptibilitatea vreunuia. Şi apoi, el 
era un om care ştia să aştepte, atâta vreme cât era sigur 
că prada nu-i poate scăpa. Avea răbdarea şi cruzimea unei 
pisici. 

Din când în când, le vizita pe cele două captive, 
având grijă să le comunice că el este singurul stăpân pe 
bord şi că protectorul lor nu mai revenise. 

MacTavish îl instalase pe Hermann la postul de veghe 
al corăbiei, ordonându-i să-l avertizeze numai pe el singur 
în cazul că ar vedea ceva suspect. Şi, în timp ce bătrânul 
scoţian se învârtea în lungul şi latul punţii, gândindu-se 
cum ar putea face să-i supere, cât de puţin, pe cei care 
ţeseau pânzele tăiate de cuțitul Piratului Negru, el îl 


observă pe Hermann care-i făcea nişte semne disperate. 

— Ce e s-a întâmplat ceva nou? întrebă el. 

Hermann făcu un semn afirmativ din capul. Şi îi arătă 
să se uite în larg. În spatele stâncilor, apăruse, pe apă, 
linia sumbră a unei galere. 

— Cred că indivizii acei vin pentru noi, făcu el, 
adresându-se moşului. 

Trebuie să constatăm că în momentul acela inima 
celor doi pirați era împărţită între o speranţă vagă şi o 
teamă anumită. Nu-ţi petreci doar toată viaţa în piraterie 
fără a păstra o amprentă adâncă a acestui lucru. 

MacTavish ştia ce urmează să se petreacă; văzându-i, 
acum, pe inamici cei mai cumpliţi ai carierii sale, el simţi 
un fel de nelinişte. Hermann, ia ceea ce-l priveşte, ar fi 
preferat să se afle în momentul acela altundeva. 

— Ce facem acum? întrebă el, adresându-se lui 
MacTavish. 

MacTavish nu se dezise de angajamentul pe care şi-l 
luase față de Piratul Negru. 

— Le vom uşura sarcina. 

Tovarăşul său sucea în mână mânerul pistolului său. 

— Asupra cui vom trage, deci? 

— Asupra nimănui; aşa cel puţin vom fi siguri că nu 
suntem prinşi între două focuri. De altfel, continuu el, sunt 
sigur că nici nu va fi o bătălie prea mare. Piratul Negru, o 
să ne mai arate, încă o chestie uluitoare, cu siguranţă. 

Hermann păru, pe jumătate, liniştit. 

— Unde vom sta? 

— Pe puntea din spate, lângă cabina prizonierei, pe 
care n-o vom pierde nicio clipă din vedere, ca să-l 
împiedicăm pe El Hablador să intre înăuntru. 

Hermann voia ordine precise. 

— Prin ce mijloace? 

Scoţianul avu un gest sec. 

— Prin toată mijloacele. Dar atât cât va fi cu putinţă, 


să nu-l ucidem până ce Piratul Negru nu va fi pe bord. 

Pânzele erau acum reparate şi gata de a fi urcate pe 
catarge. Vântra cea mare era deja ridicată şi, umflată de 
vânt, împingea corabia să plece. 

Pe punte, EI Hablador comanda manevra, ceea ce 
permise galerei să se apropie fără a fi observată. 

Deodată izbucni, totuşi, un strigăt de alarmă, pe 
bord. 

— La tunuri! Suntem prinşi! 

El Hablador sări până lângă bastingaj. Aici, în faţă, 
aproape de luciul apei, galera apăruse şi arama 
ornamentelor sale strălucea sub soarele de plumb. Ramele 
îşi alternau mişcarea regulată şi, la fiecare lovitură de 
vâslă, lungul bastiment câştiga teren. 

Secundul părăsi aranjarea pânzelor. El pricepuse că, 
aşa cum fusese surprins, are puţine şanse să scape şi că 
singura posibilitate de a învinge este să acţioneze rapid, 
căutând să scufunde vasul oficial, tunurile corăbiei 
fuseseră de cu seară puse la punct aşa că puteau face faţă 
unui asalt şi chiar unui atac. Dar piraţii nu sunt prea buni 
tunari şi preferă, întotdeauna, un abordaj. De astă dată El 
Hablador urma să se folosească de artileria spaniolă. 

— Foc pretutindeni, strigă el, foc ca să nu se apropie: 

Totuşi galera fuse aceia care trase mai întâi. Partea 
din faţă a navei oficiale se înfăşură, deodată, într-un nor 
greu de fum, iar tunul de bronz care se afla la proră, trase 
un obuz de fontă - ce căzu pe puntea corăbiei, exact în 
locul unde El Hablador se aflase când dirija manevra 
pânzelor. 

Lipsea câteva secunde ca să fi fost tăiat în două. 


CAPITOLUL III 
O luptă stranie 


Piratul Negru fu acela care trase prima ghiulea. Se 


părea însă că n-are intenţia să continue deoarece cobori în 
mijlocul vâslaşilor. 

— Acum, spuse el, amintiţi-vă bine ordinele. 

Oamenii aşteptau ceva. Ei îşi întinse vâslele şi omul 
de la bară făcu galera să evolueze de aşa manieră ca să 
apară de flanc, în faţa corăbiei piraţilor. Astfel erau mult 
mai vulnerabili şi fiecare dintre ei putea auzi strigătele de 
bucurie ce izbucniră pe corabie. 

— Arătaţi-vă confuzi, strigă Piratul Negru, ridicaţi-vă 
în picioare, agitaţi-vă. _ 

Ordinul se execută imediat. Inotătorii încălecară 
băncile galeriei ca şi cum n-ar fi ştiut ce trebuie să facă. Şi 
iată că o jumate duzină de ghiulele căzură, în apă, la doi- 
trei paşi de bordul lor. Focul piraţilor nu era rău condus şi 
El Hablador privea cu plăcere că galera nu se poate 
apropia fără a fi în pericol. Pregăti o a doua canonadă. 

Pe bordul galerei, Piratul Negru nu aştepta decât 
acest lucru. 

— Atenţie, acum e momentul! 

De asta dată descărcătura ajunse aproape lipită de 
vâslele ridicate. 

Piraţii crezură însă că au nimerit în plin, deoarece 
strigăte de entuziasm izbucniră pe punte. 

— Să-i lăsăm să creadă că am fost atinşi, strigă 
Piratul Negru. 

În aceeaşi clipă, ca răspuns la ordinul de mai sus, toţi 
vâslaşii se dedicară unei munci ciudate. 

În timp ce unii, urcați pe babord, obligau bastimentul 
să se balanseze pe apă, ca şi cum ar fi fost lovit de 
proiectil, ceilalţi se grăbiră să facă în fundul galerei 
numeroase găuri, ca să intre apa înăuntru. Făceau tot ce le 
stătea în putinţă ca să scufunde propria lor corabie. 

Apa năvăli în valuri puternice, prin fund, umplând 
galera care, îngreunându-se astfel, se cufunda din ce în ce 
până când nivelul mării trecu de bordul ornat cu aramă. 


Pe puntea din faţă, Piratul Negru agită braţele 
strigând, la întâmplare, câteva ordine dinainte pregătite, 
ce urmau să fie auzite de toţi dar care nu trebuiau să fie 
executate de nimeni: 

— Să scape cine poate!... Aruncaţi-vă în mare... 
înotaţi spre țărm... 

Dusă de propria ei mişcare, galera încetând de a se 
mai învârti în jurul corăbiei pirate, plutea, acum, ca o 
epavă, spre țărm. 

Tunurile piraţilor încetaseră de a mai bubui. 

Entuziasmul domnea din nou pe bordul „cavalerilor 
mării”, care erau veseli de a fi scăpat atât de uşor de 
pericol. Singur, EI Hablador, urmărea toate evoluţiile 
inamicului său, deoarece ştia prea bine cât este de viclean. 

Totuşi, crezu că a scăpat de orice teamă: galera bine 
atinsă şi complet înecată, plutea încet dusă de curent. 

Abia acum, când era convins că adversarul fusese 
redus la neputinţă, el hotări că e timpul să-şi reia 
manevrele întrerupte şi să părăsească, cât mai repede, 
aceste locuri. Ca şi cum nimic nu s-ar fi întâmplat, el 
ordonă să se ridice din nou pânzele şi se scufundă în 
supravegherea executării dispoziţiunilor pe care le dăduse. 


„„„Dacă însă ar fi cercetat, cu grijă, adâncurile apei, în 
locul unde se scufundase galera, Secundul ar fi putut 
vedea nişte lucruri neobişnuite. 

Hotărât lucru, Piratul Negru era un om extraordinar. 
Abia încetase focul artileriei pirate că, el se şi aruncă în 
apă, făcând semn înotătorilor să-l urmeze. Cincizeci sau 
cel mult şaizeci de metri îl despărţeau de spatele vasului 
spaniol. El începu să înoate într-acolo, având grijă să nu 
iasă nici o singură clipă cu capul deasupra apei. În spatele 
sau, cei o sută de vâslaşi făceau acelaşi lucru. Nimic, 
niciun cap, niciun tremur al apei, nu se putea observa. 
Trebuia să urmăreşti, foarte atent, acest ansamblu de 


înotători, la două picioare sub nivelul mării, ca să-ţi dai 
seama că există. Guvernatorul din Vera Cruz nu minţi se 
când afirmase Piratului Negru că toţi luntraşii săi sunt 
înotători de primul ordin. Cincizeci de metri de parcurs 
înseamnă o sută de mişcări ale braţelor, şaptezeci de 
scunde de rămas sub apă - şaptezeci de secunde în care 
trebuie să lupti contra irezistibilei necesităţi de a respira şi 
împotriva legilor care obligă corpul de a înota în sus, 
înotau cu toţii înspre corabie, într-o linişte perfectă. 

Piratul Negru, în frunte, înota cu ochii deschişi, 
făcând mişcări mari; deodată carena corăbiei se văzu prin 
transparenţa verzuie a apei. Un ultim efort şi mâna i se 
prinse de cârmă. Scoase capul afară şi ridica ochii 
deasupra lui se afla marele castel al apartamentelor, la 
adăpostul căruia oamenii puteau să abordeze. Primii, 
sosiră chiar curând, unul câte unul, ieşiseră toţi la 
suprafaţa. Fără zgomot, şi se agăţară pretutindeni, de tot 
ce le sta la îndemână. Urmau doar să dea o extraordinară 
ofensiva. Cei o sută de vâslaşi se aflau acolo, strânşi la un 
loc, ţinându-se de borduri, de cablurile cârmei, de orice 
putea furniza un sprijin. Aşteptau, cu ochii ţinta la Piratul 
Negru, noile ordine. 

Simplu, el făcu un gest arătându-le puntea şi 
celelalte laturi ale corăbiei. 

Trupa se împărţi. 

Piratul Negru escalada primul puntea corăbiei, tot 
aşa cum făcuse şi în ziua în care o capturase el singur. 

În urma lui, toată lumea apucă acelaşi drum. 

x kK xk 

Numai doi oameni se neliniştiră din cauza inamicului 
pe bordul corăbiei-pirat. Erau MacTavish şi cu Hermann. 

După ce se sfârşiră aclamaţiile cu care tovarăşii au 
salutat scufundarea galerei, uluiţi, cei doi prieteni ai 
Piratului Negru simţiră că le îngheaţă sângele în vine. 
Amândoi, stăteau lângă apartamentul prinţesei prizoniere 


şi se întrebau dacă această victorie a piraţilor este reală 
sau nu. 

MacTavish vru să se convingă. El urcă pe punte şi 
văzu bastimentul venit din Vera Cruz scufundându-se. I se 
explica cum a fost lovit. Bătrânul scoţian privi spre mare şi 
fu uimit nevăzând decât câţiva oameni înotând spre țărm. 

— Câţi marinari fuseseră pe galeră? întrebă el. 

— Cei puţin şase sute, răspunse un pirat căruia, nu-i 
displăcea să exagereze, mai ales că acum orice pericol era 
trecut. 

Atunci MacTavish clipi din ochi, îşi frecă puternic 
nasul şi cobori foarte liniştit la vestibulul cabinelor. 

— Hermann, spuse el, Pirului Negru a aranjat iar o 
lovitură în genul lui. Aşa cum s-a angajat lupta, între ei şi 
bandă, cred că toate şansele sunt de partea lui. 

Hermann care nu văzuse nimic, se linişti. În sufletul 
său se dăduse o luptă între dorinţa de a rămâne credincios 
Piratului Negru şi aceia de a se urca pe punte ca să se 
dedea bucuriei colective a piraţilor, lăsându-le pe cele 
două prizoniere în voia sorții. El întrebă: 

— Dar nu te înşeli? 

MacTavish îl privi cu un aer superior, apoi ca să-i 
schimbe gândurile negre îl trimise să se plimbe puţin. 

— Urcă pe puntea din faţă, şi, sub pretextul de a privi 
galera inamică, îi spuse el, observă tot ce se petrece. Nu 
uita nicio clipă că eşti în slujba Piratului Negru, singurul 
om care are posibilitatea de a-ţi salva sau de a-ţi tăia 
capul. 

— Eşti sigur? întrebă Hermann. 

— Tot atât de sigur cum sunt că mă cheamă 
MacTavish şi că deasupra capului am cerul iar dedesubt se 
află marea. 

Hermann nu mai insistă. Când i se vorbea despre 
pericolul în care se află capul său, era în totdeauna gata să 
se dea de partea acelora care îi promiteau să-l acopere. Se 


urcă deci pe punte, sosind tocmai la timp ca să vadă un 
lucru complet neobişnuit. 

Din dreapta lui, ţâşniră, parcă venind din mare, vreo 
douăzeci de vlăjgani goi, care se îndreptară pe punte, 
scoțând nişte urlete care opriră brusc munca piraţilor. 

Acelaşi lucru se întâmplă şi în partea stângă a 
corăbiei Aceeaşi erupție a unor indivizi care se repezeau 
înainte, urlând. În mijlocul acestora, Hermann îl văzu pe 
Piratul Negru care, înarmat cu o sabie, se aruncă asupra 
primilor apărători ai corăbiei, trimiţându-i într-o lume mai 
bună. Hermann îşi reaminti de ceea ce îi spusese 
MacTavish cu câteva clipe mai înainte. Apucând o bară de 
fier sări în ajutorul Piratului Negru, strigând! 

— Sunt omul tău, stăpâne. 

Şi începu să lovească în dreapta şi în stânga cu o 
furie oarbă. 

Fu o luptă cu adevărat extraordinară. Niciodată 
piraţii nu fuseseră asediați într-un asemenea mod. Vâslaşii 
aveau o manieră cu totul personală de a ataca. În loc să 
lupte separat, ei se mişcau cu toţi deodată, împresurându-i 
pe inamici şi căzând asupra lor cu toată greutatea. 

Piraţii rămaşi în viaţă izbutiră totuşi să se adune la 
un loc şi se auzeau acum focuri de pistol. Dar cea mai 
mare parte dintre ei nu aveau armele pregătite şi, 
înspăimântați, nu ştiau ce să facă. Câţiva din agresori fură 
azvârliţi în mare. 

Piratul Negru avea în jurul său o trupă compactă pe 
care o repartiza pentru toate colţurile bastimentului. 

— Căutaţi peste tot. Nu lăsaţi pe niciunul să scape... 
Pe şef însă lăsaţi-l pentru mine. 

El Hablador, rezemat de catargul cel mare, scoase 
două pistoale şi le descărca pe rând. Deoarece nu mai avea 
timp să-şi reîncarce armele, acum el le ţinea de ţeavă, 
încercând să lovească ca şi cu un ciomag Ultimele gloanţe 
voia să le rezerve Piratului Negru. Din nefericire pentru el, 


acesta nu-i dădu nici o singură ocazie ca să traducă în fapt 
instinctele sale criminale. 

Piratul Negru părea că se află peste tot în aceeaşi 
clipă şi îi urmărea pe bandiți în toate retragerile, găsind 
totdeauna prilejul să scape cu faţa curată oricât ar fi fost 
pericolul de mare. Numai simpla sa prezenţă îi îngrozea pe 
acei care îi fuseseră tovarăşi cu douăzeci şi patru de ore 
înainte. 

Se auzea: 

— Piratul Negru este în fundul corăbiei, în faţă. 
Piratul Negru este lângă cabine. Piratul Negru dă foc la 
praful de puşcă... 

Era văzut în cinci sau şase locuri deodată. 

Bandiţii alergau de la un capăt la celălalt al punţii 
neştiind unde este salvarea şi groaza de care fuseseră 
cuprinşi făcu ca încăierarea să nu dureze mai mult de zece 
minute. Se văzu cu toţii, adunaţi în acelaşi loc fără să ştie 
cum s-a făcut acest lucru. 

Dezarmaţi, aiuriţi, ei se repeziră în acea parte a 
corăbiei care nu avea nicio ieşire şi căreia i se spunea 
curtea de plimbare. În spate se găsea despărţirile din lemn 
pe care nu le putea străbate, iar în faţă, înotătorii le barau 
drumul ameninţându-i cu armele. Niciodată nu se văzuse o 
asemenea învălmăşeală de oameni terorizaţi. 

Desigur, o mare parte dintre pirați îşi pierduseră 
viaţa în acest asalt, dar spaniolii din Vera Cruz, cărora le 
plăcea să lupte în libertate, azvârliseră peste bord 
cadavrele celor căzuţi. Restul piraţilor era redus la 
neputinţă şi îşi aştepta înspăimântat soarta. 

În interiorul bastimentului, sub conducerea Piratului 
Negru, echipe de înotători se ocupau de curățirea 
antrepozitelor corăbiei de ultimele rămăşiţe dintre pirati. 
Camera în care se afla depozitat praful de puşcă era bine 
păzită, ca nu cumva vreun descreierat, care ar fi scăpat 
nebăgat în seamă, să nu dea foc explozibilelor şi să arunce, 


astfel, nava în aer. 

De altfel, Shakespeare, marele specialist al acestui 
gen de ocupaţie, nu se mai afla acolo, pentru a încerca o 
lovitură neaşteptată. 

Şi Piratul Negru reapăru pe punte. 

El nu se ocupase, într-adins, de castelul din spate, 
unde se găsea cabina prizonierei, ştiind că MacTavish, 
conform ordinelor sale, se afla acolo, gata să intervină la 
cel mai mic semnal al prinţesei, şi că, în plus, EI Hablador 
era supravegheat de oamenii săi, pe punte. 

Totuşi, în timp ce se îndrepta spre panoul central al 
vasului, el remarcă că Secundul nu mai era lângă catargul 
cel mare şi că nu se găsea nici printre prizonieri. Avu un 
presentiment. 

Lăsându-i pe vâslaşi să continue cu dezarmarea 
piraţilor prinşi, el se repezi spre castelul din spate al 
corăbiei, unde se aflau apartamentele şi cabinele 
pasagerilor. 

Şi ceea ce văzu aici făcu să-i bată inima mult mai 
tare. Scoţianul zăcea lungit la pământ, ameţit. El nu mai 
întârzie nici o singură clipă ca să vadă cum fusese doborât 
amicul său ci, ca o fiară rănită, se repezi spre cabină, 
trântind uşa de perete. 

El Hablador se afla acolo, strângând-o în braţe pe 
tânăra fată, care se lupta cu el, zgâriindu-i faţa cu unghiile. 
Dar Secundul îşi pusese toată puterea într-o ultimă 
mârşăvie. Simţind partida pierdută, el nu mai voia ca 
prinţesa să mai cadă vie în mâinile spaniolilor, şi deoarece 
nu putuse s-o păstreze pentru el, era decis s-o omoare. 

Piratul Negru sosise însă la timp. Aruncându-se 
asupra lui cu furie nestăpânita, el îi prinse capul în 
menghinea celor două mâini puternice ale sale şi îl strânse 
viguros ca să-l oblige să dea drumul prăzi sale. Apoi îl 
repezi, cu sete, la pământ, fără să-l slăbească nicidecum. 
Era cuprins de o poftă bestială de a ucide şi voia să-l 


omoare cu mâinile lui. 

Fu o luptă teribilă, o dispută în care doi oameni se 
luptau nu numai pentru a-şi ucide adversarul ci şi pentru 
a-şi potoli ura reciproca. 

Piratul Negru era tot timpul cel mai tare pentru că 
forţa sa fizică era dublată de furie şi mai ales pentru că El 
Hablador, lipsit de posibilitatea de a lovi laş, pe la spate, 
era ca o cârpă la discreţia lui. 

leşind din cabină, în furia dezlănţuită a luptei lor pe 
viaţă şi pe moarte, cei doi oameni se găsiră în anticameră. 
Aici Piratul Negru se văzu nevoit să mai facă faţă, unui nou 
atac. Toţi piraţii care nu fuseseră prinşi de către vâslaşi, se 
înarmaseră din nou şi o porniseră în direcţia castelului din 
spate, hotărâți să încerce recucerirea corăbiei. Era 
contraofensiva acestor derbedei siliţi să se bată pentru a-şi 
scăpa viaţa. Ei se repeziră pe scară, în momentul în care El 
Hablador, nemişcat, nu mai putea răspunde loviturilor 
Piratului Negru. 

Eroul nostru văzu însă pericolul care se ivise din nou. 
Un pistol era chiar aţintit asupra lui. Într-o secundă, sau 
mai puţin chiar decât atât, el ridică corpul ameţit al 
Secundului şi îl ţinu drept pavăză. Gloatele pătrunse în 
trupul lui El Hablador, care scoase un geamăt surd ele 
durere... Piratul Negru nud dădu însă drumul şi continua 
să se servească de el ca da un adăpost. 

În spatele său, se auzi un alt geamăt şi o voce slabă 
care murmura: 

— Dumnezeule! Încă n-au terminat cu bătălia aici? 

Era MacTavish care-şi revenea în fire după lovitura 
cu care-l ameţise Ei Hablador. 

— Sus, MacTavish, vino-mi în ajutor, îi strigă Piratul 
Negru. 

Bătrânul scoţian nu-i putea fi însă de prea mare folos 
în acţiune, contra piraţilor dar ştiu să se facă, altfel util. 
Văzând că uşa cabinei prizonierelor rămăsese deschisă, el 


făcu semn prinţesei şi servitoarei să-l urmeze şi le împinse 
spre coridorul strâmt care dădea direct în magazie. 

Piratul Negru pricepu planul bătrânului. El aşteptă 
ca retragerea femeilor şi a lui MacTavish să se termine şi 
apoi, mereu adăpostit de corpul inert al lui El Hablador, 
alunecă pe acelaşi drum, fugind prin culoarele tenebroase 
ale corăbiei. Deocamdată erau la adăpost dar, în urma lor, 
se auzea tot mereu mai tare zgomotul pe care-l făceau 
bandiți porniţi în urmărirea lor. 

La capătul magaziei văzură nişte scări; peste 
douăzeci de pirați, ţâşnind din umbră, se aruncară asupra 
lor cu cuţitele ridicate. 

Din fericire bandiții nu mai aveau de mult gloanţe 
pentru pistoale şi erau nevoiţi să se lupte cu arma albă. 

Cu toate acestea, situaţia era periculoasă pentru 
fugari; Piratul Negru, deşi era un virtuos al scrimei, 
izbutea cu greu să facă faţă unui duel cu mai mulţi 
adversari, care atacau deodată. Fără un ajutor din afară ar 
fi fost pierduţi. 

Şi ajutorul acesta veni. 

Printr-unul din geamurile care rămase deschis spre 
mare, un corp, care aluneca în magazie, întunecă o clipă 
lumina şi o voce, cunoscută strigă: 

— Ţineţi-vă bine că sosesc. 

MacTavish îl recunoscu pe Hermann pe care îl ştia că 
este un tip plin de imaginaţie. 

De fapt Hermann nu se aruncă în luptă alături de 
Piratul Negru ci, adresându-se, cu o voce vibrantă, 
piraţilor le spuse: 

— Staţi, idioţilor... Nu vedeţi că e mai tare decât voi 
şi că numai el poate să vă salveze ca să scăpaţi cu viaţă? 
Lăsaţi armele jos şi strigaţi un ura puternic în onoarea lui. 

Săbiile se ridicară în sus şi lupta încetă. 

Bandiţii ştiau totuşi că nu pot să ceară graţie şi că au 
meritat moartea de mii de ori. Unul dintre ei întrebă, pe un 


ton aspru: 

— Dacă luptăm pentru tine, juri să ne scapi cu viaţă? 

Piratul Negru îşi cunoştea puterile şi ştia că 
guvernatorul nu va ezita să-i acorde toate favorurile pe 
care le va cere. 

— Juraţi voi întâi că veţi apăra pe aceste femei şi că 
mă veţi asculta. 

Omul care vorbise veni să se aşeze lângă Piratul 
Negru, spunând: 

— Pe Dumnezeu, o jur. Moarte pentru moarte, dar să 
mor alături de cei care au curaj. 

Atunci Piratul Negru îi iertă cu un gest mărinimos. 

— Toţi cei care sunt alături de mine vor fi salvaţi, vi-o 
jur! 

Întreaga asistenţă se grupă imediat în jurul celor 
două prizoniere. În acel moment intrară în magazie şi 
urmăritorii care atacaseră în castelul din spate al corăbiei. 
Şi din nou o bătălie sângeroasă avu loc. Agresorii nu 
pricepeau de loc însă de ce erau atacați chiar şi de 
tovarăşii lor, nu ştiau în cine trebuie să lovească şi în cine 
nu, aşa că toţi căzură până la unul. 

Apoi sosiră şi vâslaşii. 

Ei raportară că lupta de pe punte s-a sfârşit şi că cea 
de a doua galeră se apropie de bord, cu guvernatorul care 
voia să se urce pe bord. 

— Perfect, spuse Piratul Negru, conduceţi-mă până la 
guvernator; să lăsăm domnişoarei această gardă de 
onoare, care s-a oferit de bunăvoie. 

Aşa se explică de ce prinţesa revenise pe bord, 
înconjurată de câţiva vlăjgani, ale căror mutre nu erau de 
loc încurajatoare şi printre care MacTavish şi Hermann 
păşeau mândri. 

Pe puntea însorită, Piratul Negru prezentă 
guvernatorului din Vera Cruz nava cucerită de la pirați. El 
sosise acolo, condus pe braţe de vâslaşi. Păreau un general 


glorios care gusta din punctele victoriei... 

El se înclină în faţa Excelenței Sale, trimisul 
Majestății Sale la Vera Cruz, şi spuse: 

— Vă ofer această corabie. Mările noastre vor fi de 
acum libere şi corăbiile noastre vor putea aborda cu 
uşurinţă la Vera Cruz. 

Guvernatorul primi acest omagiu, strângând afectuos 
mâna Piratului Negru. 

— Vă mulţumesc în numele Majestății Sale, răspunse 
el, dar... privirea lui rătăci pe punte: Dar, adăugă el 
neliniştit, nu văd unde este prinţesa. 

Piratul Negru se întoarse spre partea din spate a 
corăbiei. 

Prinţesa se apropia, surâzând, iar soarele radios îi 
juca în păr. Dreaptă şi mândră, între bandiții care o 
înconjurau, gata s-o apere împotriva oricui, ea înainta spre 
locul unde se afla cei doi oameni. 

Ducele se înclină în faţa ei iar ea salută, cu un surâs, 
ca şi cum ar fi fost mai mult decât obişnuită cu asasinatele, 
ca şi cum nimic n-ar fi putut s-o emoţioneze în cursul 
îngrozitoarelor ceasuri care le petrecuse pe bord. 

— Alteță, spuse guvernatorul, suntem adânc fericiţi 
pentru eliberarea dvs., am şi mulţumit în public domnului 
duce. A 

Tânăra fată încruntă uşor din sprâncene. În gândul ei 
se produse un brusc eveniment. Ea se temu, o clipă, că un 
personaj oficial îşi atribuie tot meritul care se cuvenea 
Piratului Negru. Ea căută cu privirea printre cei care îl 
înconjurau pe guvernator, dar nu-l văzu decât pe 
protectorul ei care primea aceste omagii. 

Guvernatorul îţi tinzând mâna tânărului erou spuse: 

— De altfel, domnul m-a asigurat că vă voi regăsi 
sănătoasă. 

Spunând aceste cuvinte, guvernatorul îşi dădu seama 
că produce o anumită surpriză prinţesei. Intorcându-se 


spre Piratul Negru remarcă că acesta zâmbea ironic. 
Începe şi el să surâdă. 

— Cum, nu v-aţi prezentat încă? 

Apucând, foarte galant, mâna Piratului Negru, el făcu 
trei paşi în direcţia castelului din spatele corăbiei. 

— Alteță, vă prezint pe ducele d'Arnoldo, grande de 
Spania, cavaler al ordinului Saint-Cristophe, trimis 
diplomatic în coloniile Prea Sfintei Sale Majestății. 

Tinerei fete îi venea greu să-şi reţină uimirea. Ţinând 
mâinile pe piept, simţea că îi bate inima. Acum, când orice 
pericol era înlăturat, ea păstra salvatorului ei o dulce şi 
tandră recunoştinţă. 

Dacă tânăra fată făcea o impresie, cu adevărat regală 
atunci când îşi păstra atitudinea de prinţesă spaniolă ea 
era prima gata să recunoască cât de mică se simţea în faţa 
acestui om care nu ezitase să-şi rişte viaţa pentru ea. 

Obrajii i se împurpurară şi nu mai puţi să spuie 
niciun cuvânt. 

Servitoarea o susţinea ca să nu se prăbuşească. 
Astfel ea putu să înainteze. Până la balcon şi făcu, cu 
mâna, semnul primitor prin care prinţesele îngăduiau la 
Curte omagiul unui cavaler. 

Piratul Negru îşi reveni. 

El fu acela care vorbi cel dintâi. 

Şi ceea ce spuse era atât de neprevăzut, încât şi 
guvernatorul singur fu uluit. 

— Prinţesa, spuse Piratul Negru, am onoarea să-ţi cer 
mâna. 

Emoţia guvernatorului nu tinu prea mult, deoarece el 
îşi dădu seama că această cerere în căsătorie îi surâdea 
foarte mult şi prinţesei. 

Pe puntea corăbiei încărcată de unelte, unde sângele 
curs se usca în pete mari lucitoare, printre prizonierii 
posomorâţi ce-şi aşteptau pedepsele, în faţa vâslaşilor 
imobili şi a gărzii de onoare compusă din piraţii pocăiţi, 


ceremonialul de la Curte putea, foarte bine, lipsi. 

Prinţesa voia sa coboare scările balconului spre a se 
îndrepta spre acela pe care-l acceptase ca logodnic, dar 
MacTavish nu îngădui ca ea să se folosească pentru acest 
lucru de picioare. Întrucât îşi decernase, singur, titlul de 
comandant al gărzii de onoare, el voia să tragă toate 
avantajele rangului său. Făcu, de aceia, un semn lui 
Hermann care, după o consfătuire rapidă cu tovarăşii, o 
obligă pe tânăra fată să se lase luată pe sus şi purtată în 
triumf. 

Era, aceasta, un gest comic şi neprevăzut dar 
MacTavish păru tot atât de mândru cât ar fi fost dacă ar fi 
comandat garda scoțiană, la Buchingam. 

În timp ce această curioasă formalitate se îndeplinea 
şi cortegiul cobori pe scară, Piratul Negru se aplecă spre 
guvernator şi întrebă: 

— Nu crezi că ar fi timpul să-mi spui care-i numele 
prinţesei? 

Şi, pentru prima oară, el află că aceea pentru care se 
luptase atât de sângeros era singura verişoară a Prințului 
de Castilia, frumoasa Marie-Therese de Santegla, care 
urma să fie făcută Ducesă de Vera Cruz. 

Cei doi tineri habar nu mai avură de cele ce se 
petrecură apoi. 

În timp ce prizonierii era transbordaţi şi vâslaşii se 
ocupau de repunerea în stare de funcţionare a corăbiei 
pentru, a putea porni pe mare, Piratul Negru şi tânăra 
prinţesă îşi permiseră plăcerea de a discuta despre lucruri 
care abia se înfiripau în inima lor. 

Retraşi într-un colţ liniştit ai  bastimentului, 
supravegheați de garda care nu voia să-i scape din ochi, de 
teamă să nu fie Confundaţi cu ceilalţi prizonieri şi să fie 
trimişi, în fundul galerei, cu ghiulele de picioare, ei 
schimbară - primele ei cuvinte de dragoste. 


MacTavish se apropie de Hermann şi avu cu el o 
convorbire serioasă. 

— Am avut dreptate când te-am sfătuit să rămâi 
credincios Piratului Negru? întreabă bătrânul scoţian. 

Hermann îşi ia un aer supărat. 

— Ce tot vorbeşti; am fost întotdeauna de partea 
Piratului Negru. Eu am simţit că acest om mă va duce pe 
drumul cel bun încă din ziua în care l-a ucis pe căpitanul 
Calao. 

MacTavish dădu din cap. 

— Asta aşa e Hermann, şi eu am simţit acelaşi lucru. 
Dar trebuie să adaug că, de fapt eu am fost întotdeauna un 
virtuos. 

— Pardon, eu am fost mai credincios decât tine, 
replică Hermann. În curând mă vei căsători cu o femeie 
care mă va face fericit într-o mică căsuţă în care mă voi 
instala. 

Scoţianul îşi privi tovarăşul. 

— Cu alte cuvinte ai lăsat o logodnică în ţară? 

Hermann făcu cu ochiul. 

— Nu, făcu el, arătând către servitoare, dar uite cu 
fata asta îmi voi face treaba căci dragul meu, sunt foarte 
bine cu ea. 

MacTavish desigur nu era deloc înţeles cu această 
confidenţă. El se făcu roşu de indignare. Făcând un pas 
înapoi, duse singura-i mână la brâu, de unde scoase un 
pumnal. 

— Dacă îndrăzneşti să spui lucruri de astea, se răsti 
el furios, te omor imediat pe loc ca pe un bandit ce eşti. 

Hermann îl privi înmărmurit. 

— Ce te-a apucat? 

— Ce m-a apucat, m-a apucat că eu sunt logodit cu 
această femeie şi îţi interzic să ridici măcar ochii spre ea, 
tu nu meriţi nici măcar să-i scoţi pantofii. 

Lui Hermann nu-i venea să-şi creadă urechilor. N-ar 


fi bănuit niciodată că MacTavish ar fi un om aşa de galant. 

— Dar când, întreba el, ai făcut tu cererea asta? 

MacTavish îşi reveni. 

— N-am făcut-o până acum, dar o voi face chiar 
acum, şi te opresc să mă urmezi. 

Hermann văzu pe şeful echipajului care se îndreptă 
într-adevăr către servitoare şi căruia i se adresă după cea 
ezitat îndelung, căutând în mintea lui cuvinte ce ar trebui 
spuse într-o ocazie atât de importantă pentru el. 

Conversaţia a fost destul de scurtă. 

Hermann văzu cum servitoarea ascultase foarte 
serioasă propunerea lui MacTavish şi pe măsură ce ea se 
înveselea la figură în timpul conversaţiei, figura lui 
MacTavish se posomori. 

Şeful de echipaj termina salutând-o cu un aer 
indiferent şi se îndreptă către Hermann. 

— Ei bine, întrebă el pe acesta, ai reuşit? 

— Idiotule! răspunse MacTavish. Nu puteai să-mi 
spui că-i măritată? 

Acest incident reînnodă prietenia dintre cei doi 
tovarăşi, iar starea matrimonială a servitoarei încetă de a 
mai fi motiv de rivalitate între ei. Ei începură să vorbească 
despre altceva. E foarte probabil că noul subiect de 
discuţie le dădea posibilitatea de a se înţelege foarte uşor 
deoarece ei se înveseliră zgomotos încântați desigur de o 
idee ce le-a venit. 

— Ei, ai să-i spui tu? întreabă Hermann. 

— Bineînţeles am să-i spun, răspunse scoţianul. 

— Am să te urmez atunci. 

— N-ai decât, dar îţi interzic să mă întrerupi când 
vorbesc. 

MacTavish se apropie de colţul în care Piratul Negru 
era alături de prinţesă. Din nenorocire cei doi tineri nu-i 
dădură nicio atenţie. Ei aveau să-şi spună atât de multe 
lucruri, aveau să-şi facă atâtea jurăminte. 


N-a început oare viaţa pentru ei chiar din ziua în care 
s-au întâlnit? 

Şeful echipajului se  învârtea împrejurul lor, 
încercând să le atragă atenţia. In sfârşit el se aşeză pe 
troliu şi simţi că va adormi în curând. 

Hermann în apropierea lui - aştepta banditul acest 
moment - căci dorea să vorbească în locul şefului său. 

MacTavish avea însă mândria lui. El nu voia niciodată 
ca cineva să-i ia locul, după tot ce a făcut el. Pleoapele sale 
totuşi se îngreunau şi el simţea cum oboseala îl năpădeşte. 

Atunci el întrebuinţă sistemul pe care l-a mai 
întrebuințat cândva în mod foarte reuşit: scoase pumnalul, 
şi-l aşeză în aşa fel încât vârful să-i atingă bărbia. Şi de 
data aceasta sistemul a dat rezultatul aşteptat. Piratul 
Negru întoarse capul şi observă pe MacTavish în această 
poziţie neobişnuită. 

El atrase atenţia tinerei fete asupra lui, iar scoţianul 
văzându-se obiect de atenţie, se ridică să vorbească. 

În momentul când începu să vorbească Hermann îi 
atinse cotul. 

— Şapca! zise el. 

— Ce? întrebă MacTavish. 

— Scoateţi şapca, e mai frumos aşa. 

MacTavish privi furios către bătrânul pirat, dar 
ascultă. Celălalt după ce obţinu efectul dorit arătându-şi 
importanţa, tăcu şi lăsă pe MacTavish să vorbească. 

— Voiam, spuse acesta din urmă, adică vreau să 
spun, noi voiam, tovarăşul meu şi cu mine... să vă facem 
un cadou de nuntă... 

— Va fi bine venit, spuse Piratul Negru. 

— Numai, continuă scoţianul, nu putem să-l aducem 
căci e prea greu. Dacă vreţi veniţi să-l luaţi. 

Piratul Negru începu să râdă privind tânăra fată. 

— Nu vă întrebaţi ce ar putea fi oare asta? adăugă 
MacTavish. 


— Ah, Doamne! zise ea. Aşi îndrăzni să vă întreb dacă 
aţi vrea să fiţi buni să-mi spuneţi despre ce este vorba. 

Încă odată MacTavish se scărpină la nas, apoi 
ridicându-se puţin pentru a şopti ceva în urechea 
tânărului, ceea ce de altminterea nici nu se auzise, spuse: 

— E comoara lui Calao. 

Cei doi prieteni MacTavish şi Hermann se aflau acum 
în portul Vera Cruz - după ce povestea piraților fusese 
lichidată - de unde fugiseră şi nu se mai revăzuseră de loc 
de mult timp. 

Viaţa lor de pirați le lăsase o obişnuinţa atât de 
puternica încât nu se puteau opri de a se feri de soldații 
gărzii naționale, care sus pe chei supravegheau 
descărcarea navelor. 

Aşezaţi pe o țeavă veche de tun ei priveau albastrul 
mării înspre orizont. 

Un muşchetar care îi privea de prea aproape îi făcură 
să ridice capul se ridicară şi continuară convorbirea lor 
mergând. 

— Cert este, spuse MacTavish, care părea că 
vorbeşte singur, ca noi nu putem pleca fără să dăm un 
cadou. Comoara lui Calao ar fi cel mai frumos lucru şi nu 
cred că Piratul Negru n-ar vrea să răstoarne insula pentru 
a o relua. 

Hermann aprobă. 

— Într-adevăr, spuse el, când te gândeşti că aceasta e 
considerată pierdută pentru toată lumea, ai pentru ce să 
redevii pirat. 

Scoţianul îi aruncă o privire pieziş. 

— Numai vorbi prostii, doar suntem oameni cinstiţi 
acuma, şi să încercăm să rămânem, dar cât priveşte 
comoara... 

— Ar trebui oare să încercăm să mai vorbim cu 
Piratul Negru? 


MacTavish ridică din umeri. 

— Asta n-ar servi la nimic. L-ai auzit doar bine ieri. 

— Pentru că femeia lui se teme că asta i-ar aduce 
nenorocire. 

MacTavish se opri din mers, bănuitor, privi în jos, 
apoi murmură: 

— În definitiv poate că are dreptate. 

— Crezi şi tu în fleacuri de astea, spuse Hermann. 
Crezi tu că banii pe care i-am luat aşa cum i-am luat pot să 
ne aducă o nenorocire? 

Sentenţios, Mic Tavish dădu exemplu. 

— Poţi s-o crezi băiete, ia te uită la toţi acei care au 
fost cu noi: „Cap găurit”, EI Hablador, Hurli, şi tot restul 
bandei, unde sunt, ei acum? Ai schimba locul tău cu ei? Ai 
observat cum chestiunea a devenit delicată chiar şi pentru 
Piratul Negru când a vrut să se atingă de lada din camera 
comorilor? Cât despre El Hablador, el a rămas acolo pur şi 
simplu. 

Hermann era foarte greu de convins, totuşi se lăsa 
impresionat încet de argumentele subtile ale tovarăşului 
său. 

Sufletul lui simplu era surprins de îndoială. 

De fapt, ce-i mai rămăsese lui din banii câştigaţi prin 
piraterie? Nimic, absolut nimic. 

Puţinul aur care se mai găsea pe fundul buzunarului 
provenea de la Piratul Negru, redevenit ducele de Arnoldo. 
Erau bani curaţi cu care şi-au cumpărat câte o haină nouă, 
el şi MacTavish. 

— Totuşi, spuse în sfârşit Hermann, ai toată 
dreptatea. În piraterie, mori sărac, şi câte odată moartea 
vine chiar mai înainte de a o dori. 

Întorcându-se spre vechiul şef de echipaj, el mai 
adăugă cu o voce joasă: 

— Ar trebui poate să mergem să luăm pe vechii noştri 
camarazi, asta ar fi mai frumos din partea noastră. 


MacTavish nu fu de această părere. 

— Eu nu mă mai ocup de această bandă, bombăni ei, 
şi nici tu nu te vei mai ocupa. N-am avut niciodată simpatie 
pentru pirați. 

— Nici eu n-am murit niciodată de dragul lor, spuse 
Hermann, sunt într-adevăr oameni cu care nu te poţi 
înţelege. 

Cuvintele schimbate de aceşti oameni erau într- 
adevăr pline de înţelepciune, păcat numai că ele n-au ajuns 
mai devreme în mintea tovarăşilor lui „Cap găurit”. 

Oare cum spre cinstea lor este interesant faptul că 
aceste remuşcări nu erau întru nimic dictate de 
împrejurări. 

Amândoi erau sinceri, şi au dedicat Piratului Negru - 
căci între ei nu puteau să-l numească altfel pe ducele de 
Arnoldo - un devotament fără limită. Ei ar fi fost gata să 
rămână totdeauna cu el chiar fără a mai avea speranţa de 
a revedea casa din „Highlands”, cum visa MacTavish, sau 
căsătoria fericită râvnita de Hermann. 

— Totuşi, spuse deodată scoţianul, încă nu ştim ce o 
să-i oferim. 

Ei rătăceau încet prin oraş, oprindu-se în faţa 
negustorilor de fructe care umpleau strada, cercetând 
îndelung dughenele cu argintarii. 

Tot ce vedeau şi le-ar fi placul costa prea scump şi ei 
nu aveau de loc în buzunar banii necesari pentru un cadou 
demn de oferit tinerilor căsătoriţi. 

Din strada din vale ei coborâră înspre port, unde se 
găsea şi se vindea de toate. Din nenorocire ei erau noi 
veniţi în Vera Cruz, nu cunoşteau pe nimeni şi nu puteau 
lua pe datorie. 

Hainele, pălăriile şi îmbrăcămintea lot au costat 
aproape tot ce primiseră ei de la duce. Nu le mai rămăsese 
amândoura mai mult decât patru dubloni la un loc. 

Ei coborâră acum către locul unde marinarii indieni 


lucrau cu scoici şi lemn şi se distrau privind meşterii 
îndemânatici care gravau cu cuțitul ornamente în fildeş 
sau în lemn preţios. 

Şi deodată MacTavish se opri. 

Ei ajunseră în faţa unui indian care sub un cort 
termina tocmai de pictat şi sculptat dintr-o bucată de lemn 
o galeră de lungimea antebraţului. 

Obiectul era preţios şi complicat. 

Aceasta, neavând miniatură, era în aşa măsura 
perfectă încât nu-i lipsea nicio frânghie nicio piesă de pe 
punte. 

Şi acest model redeşteptă celor doi pirați, amintiri 
destul de apropiate. 

Hermann înţelese gândul amicului său. 

El îi aruncă o ocheadă piezişă, iar MacTavish îi făcu 
cu ochiul. 

— Cât vrei pentru bucata ta de lemn? întrebă el pe 
indian, evitând de a-i arăta prea multă atenţie pentru acel 
obiect de artă. 

Indianul răspunse că vrea zece dubloni. 

Asta era o sumă frumuşică. 

Trebuie să recunoaştem că MacTavish şi Hermann 
avură, în primul moment, intenţia de a pune mâna pe 
obiect, fără să-l plătească. Ar fi fost un lucru foarte uşor, 
deoarece meseriaşul se afla singur în atelier şi ei doi, erau 
înarmaţi. Nu te debarasezi, de fapt, atât de uşor, de un 
obicei înrădăcinat şi de multe ori se poate observa că şi cei 
mai cinstiţi oameni au bandiți printre strămoşii lor. Totuşi, 
bătrânului scoţian nu trebui mai mult de o secundă ca să-şi 
gonească din minte orice intenţie necinstită Nu făcuse 
doar cu un moment înainte, un jurământ de fidelitate 
cinstei şi onoarei; să-l trădeze acum? 

El se tocmi. 

Indigenul îşi micşoră pretenţia cu un dublon, apoi cu 
încă unul şi jumătate, jurându-se că nu poate lăsa mai 


ieftin. 

Corabia plăcea din ce în ce mai mult, celor doi 
prieteni ai Piratului Negru. Fi examinau poleiala aurie. 
Încă proaspătă, lustrul strălucitor, uneltele delicate. Se 
gândeau că, în schimbul dublonilor care le lipseau, ar fi 
putut oferi indigenului, un obiect de valoare. 

Din nefericire, nu aveau asupra lor decât armele lor, 
cele două săbii, amintire vieţii trecute şi de loc onorabile, 
care însă fuseseră cele mai credincioase şi mai 
inseparabile prietene. 

Se  îndepărtară, sfătuindu-se şi reveniră lângă 
indigen, după ce căzuseră de acord. De asta data Hermann 
fu acela care reluă tocmeala. 

— Dacă ţi-am da în plus săbiile noastre? 

Omul, privi cele două arme, nu prea binevoitor. 

— Sunt foarte vechi, spuse el. 

MacTavish insistă asupra lucrăturii mânerului şi a 
gărzii. 

— Asta doar îi face valoarea. Vezi aceasta lamă? A 
fost cizelată din metalul cel mai bun. Uite, i se mai văd 
încă loviturile de ciocan... şi apoi are iniţiale şi o coroană, 
o coroană de marchiz... 

Muncitorul îşi ridică ochii. 

— Eşti marchiz dumneata? întrebă el. 

— Nu, eu nu sunt, răspunse MacTavish cu un aer 
puţin încurcat, dar prietenul care mi-a dat-o a fost. 

Indigenul, după ce examina minuţios cele două săbii, 
se declară gata să încheie afacerea. Dar, voia, ca pe lângă 
arme, să capete, în schimbul corăbiei sale, şi cei patru 
dubloni pe care ştia că cei doi clienţi îi posedau. 

Foştii pirați trebuiră sa cedeze. Apoi, MacTavish şi 
Hermann, cu obiectul de artă în mână, se îndreptară spre 
palatul guvernatorului. De asta data erau dezarmaţi şi fără 
niciun ban în pungă. Nimic din trecută carieră nu se mai 
afla asupra lor. Abandonaseră totul pe altarul afecțiunii ce 


o purtau Piratului Negru. Şi, în timp ce mergeau, nicio 
melancolie, niciun regret, nu le umbrea gândurile. Se 
gândea numai la bucuria Ducelui, la licărul de satisfacţie 
pe care-l va avea, fără îndoială, în clipa în care îi vor oferi 
noul cadou. 

— Să aşteptăm, hotărî MacTavish, până ce va pleca 
toată lumea din jurul lui şi al prinţesei. 

Din nefericire, în momentul în care păşiră pe poarta 
locuinţei rezervate Piratului Negru, ei observară că ducele 
se pregătea să plece. Era întovărăşit de prinţesă, soţia lui; 
se căsătoriseră cu două zile înainte, într-un decor 
sărbătoresc. Când, îi văzu pe cei doi tovarăşi, Ducele de 
Arnoldo se opri. 

— Unde naiba vă duceţi cu barca aia în braţe? îi 
întrebă el. 

Nici MacTavish, nici Hermann, nu găsiră cuvintele 
care le trebuiau pentru răspuns; luaţi pe scurt, ei numai 
ştiau dacă trebuie să ofere cadoul sau să spuie vreo 
minciună. 

Într-un târziu, MacTavish folosind înalta autoritate pe 
care i-o conferea fostul său grad în piraterie, întrebă: 

— Nu-i aşa că e frumos, domnule Duce? 

Piratul Negru luă corabia în braţe şi, privind-o, 
răspunse: 

— Ce minunată, nu-i lipseşte nimic. Priveşte, 
doamnă. 

Şi el oferi prinţesei, frumosul obiect de artă. 

— Asta-i intrarea spre apartament. Aci se află uşa 
cabinei în care ai fost închisă... Ah! Uite şi mica uşă spre 
culoar!... Pe aici am fugit şi aici, iată, balconul pe care te- 
ai aflat, când te-am cerut în căsătorie. 

Cu ochii încă aţintiţi asupra corăbiei, el o înapoie lui 
MacTavish; scoţianul însă nu manifesta de loc dorinţa de a 
o relua. 

— Domnule Duce, zise el, e pentru dvs. 


— Pentru mine? 

Hermann izbucni, atunci, curajos: 

— Da, e cadoul nostru de recunoştinţa că am scăpat 
din ghearele lui Calao şi El Hablador. O, mică amintire din 
partea noastră... 

Scoţianul, aruncă tovarăşului său o privire teribilă; 
Hermann trecea încă odată peste principiile ierarhice şi îi 
tăia vorba din gură. 

Dar bucuria Piratului Negru şi a prinţesei era atât de 
mare, atât de nestăvilită faţă de atenţia lor, încât 
MacTavish se simţi recompensat, nu numai pentru 
desconsiderarea amorului său propriu, ci şi pentru 
pierderea sabiei sale. 

Piratul Negru, redevenise ducele d'Arnoldo, îşi 
recăpătase personalitatea de altă dată şi era cel mai vesel 
aristocrat din Vera Cruz. 

Piraţii pocăiţi de pe bordul corăbiei spaniole se 
înrolară sub ordinele sale, jurând că-l vor sluji până la 
moarte, pe el şi pe prinţesă. Erau cu toţii acolo. Imbrăcaţi 
în costume noii, mai mândri decât soldaţii din armata 
regulată a guvernatorului. Desigur, nu formau o gardă 
demnă pentru paradă. Deoarece câţiva dintre ei aveau o 
mutră direct îngrozitoare, dar erau o gardă sigură. 

După cum spuneam, Ducele voia să iasă când îi 
întâlnise pe MacTavish Acum - nu se mai gândea însă la 
acest lucru. Apropiindu-se de acela care îl protejase în 
timpul teribilului asalt asupra trupelor lui Calao, îl buşi, cu 
lovituri prieteneşti, până când fostul şef de echipaj îşi 
pierdu respirația, spunând: „Bătrân  zurbagiu de 
cârciuma... vânător înfometat al marilor...” 

Asta îl făcea pe MacTavish să râdă cu lacrămi. 

Piratul Negru se hotărî apoi să sărbătorească 
numaidecât acest eveniment; ceru vin şi pahare pentru 
toată lumea. Se organiză pe loc o masă. Pe care prinţesa o 


prezida cu surâsul ei fermecător şi la care fură invitaţi toţi 
oamenii guvernatorului. Corabia-miniatură fu transportata 
în salonul oficial şi aranjată la loc de cinste. După câteva 
minute, Piratul Negru îl chemă pe MacTavish şi pe 
Hermann pentru o discuţie serioasă. 

— Fii sincer, se adresa el scoţianului, şi spune-mi ce 
pot să fac pentru tine? spuneai că vrei să te înapoiezi în 
Scoţia cu adevărat? N-ai putea să te obişnuieşti să rămâi 
aici? 

Bătrânul pirat privi îndelung spre singurul om pentru 
care simţea o afecţiune. Ochii i se împăienjeniră de lacrimi 
îşi spunea că e greu să se despartă de toţi acei cu care 
străbătuse drumurile morţii. Dar, în fundul inimii sale mai 
trăiau amintirile copilăriei. In gândul său apăreau, în 
fiecare clipă, suavele imagini ale colinelor verzi, pe unde 
păşteau oi cu coarnele întoarse. El revedea lacurile de la 
picioarele colinelor şi sărmanele căsuțe din jur, toate pline 
de bogate amintiri. 

— Domnule Duce, murmură el într-un târziu, voi muri 
poate, dar vreau să revăd Scoţia. 

Piratul Negru îl bătu pe umăr. 

— Te vei reîntoarce în Scoţia, MacTavish şi eu voi 
merge cu tine. 

Cât despre Hermann, el se resemnase să rămână la 
Vera Cruz deoarece, cu o seară înainte, întâlnise în 
bucătăriile guvernatorului câteva servitoare, care aveau 
exact genul de figură ce-i plăcea lui... 

